Άνθρωποι Σκοτώνονται στον Πόλεμο των Αγροκτημάτων Kάνναβης στη Βρετανία\nΈνα νέο είδος βίαιων συμμοριών που κλέβουν καλλιέργειες κάνναβης ανθίζει στη Βρετανία, παράλληλα με την αύξηση της παράνομης βιομηχανίας καλλιέργειας κάνναβης.\nO Khuzaimah Douglas. ΦΩΤΟ: Facebook και Lewis Whyld - PA Images/PA Images via Getty Images\nΟι παράνομοι καλλιεργητές κάνναβης της Βρετανίας δεν έχουν να αντιμετωπίσουν μόνο τον φόβο δίωξης ή φυλάκισης, αλλά και την ολοένα αυξανόμενη απειλή βίαιων, ένοπλων εγκληματιών, που κλέβουν τις σοδειές τους, σύμφωνα με μια ανάλυση του VICE World News.\nΜε την κάλυψη της νύχτας ένα βράδυ τον Φεβρουάριο του 2020, μια ομάδα δέκα διαρρηκτών, κάποιοι εκ των οποίων οπλισμένοι με ματσέτες, μπήκαν σε ένα αγρόκτημα κάνναβης κρυμμένο σε ένα σπίτι στο προάστιο του Μπράιρλι Χιλ, μια πόλη στις παρυφές του Μπέρμιγχαμ. Αλλά η έφοδος ανακόπηκε από τους ιδιοκτήτες της φυτείας, αξίας 250.000 λιρών, που έτρεξαν να την υπερασπιστούν, οπλισμένοι με δύο τόξα και ένα σπαθί.\nΈνα Φωτογραφικό Ταξίδι στο Αφγανιστάν του «Xόρτου»\nΣτρίμωξαν έναν διαρρήκτη και πάνω στην πάλη, ο καλλιεργητής Saghawat Ramzan τού έριξε δυο κυνηγητικές σφαίρες. Η πρώτη αστόχησε και διαπέρασε τον αδελφό του, Ramzan, Waseem. H άλλη καρφώθηκε στον έφηβο διαρρήκτη Khuzaimah Douglas, πρωταθλητή kickboxing που έχει εκπροσωπήσει την Αγγλία. Και τα δύο θύματα πέθαναν από ακατάσχετη αιμορραγία. Φέτος τον Φεβρουάριο, τρεις άνδρες, ανάμεσά τους και ο Ramzan, καταδικάστηκαν σε ισόβια για τις δολοφονίες.\nΑπό τα μέσα της δεκαετίας του 2000, όταν η καλλιέργεια κάνναβης σε σπίτια άρχισε να αντικαθιστά το παράνομο εμπόριο ως βασική πηγή χόρτου στη Βρετανία, οι καλλιέργειες έχουν εξαπλωθεί σε σοφίτες στα προάστια, εγκαταλελειμμένα μαγαζιά σε κεντρικούς δρόμους και αποθήκες σε αγροτικές περιοχές. Μαζί με τη νέα βιομηχανία, της οποίας τα νήματα κινούν επαγγελματίες εγκληματίες και νομοταγείς «μπαφάκηδες», έχει εμφανιστεί και ένα νέο είδος εγκλήματος το οποίο ακμάζει: οι διαρρήξεις στα αγροκτήματα κάνναβης.\nΠαρά τα συχνά περιστατικά βίας που συνδέονται με τις διαρρήξεις αγροκτημάτων κάνναβης, είναι ένα έγκλημα μεταξύ εγκληματιών και οι Αρχές δεν το παίρνουν είδηση, μέχρι η βία να ξεχυθεί στους δρόμους ή να καταλήξει σε ανθρωποκτονία.\nΤον Απρίλιο, ο Wesley Hendrickson και Leon Wright φυλακίστηκαν ισόβια όταν μαχαίρωσαν δύο άνδρες, σκοτώνοντας τον έναν, σε μια προσχεδιασμένη ληστεία σε αγρόκτημα κάνναβης στο Έσεξ στα ανατολικά της Αγγλίας.\nΠριν από 18 μήνες, νύχτα, οι δολοφόνοι πήγαν από το Λονδίνο μαζί με τέσσερις συνεργούς οπλισμένους με σπαθιά και εξοπλισμό συσκευασίας χόρτου σε έναν δρόμο στο Γουέστκλιφ. Ο Asqeri Spaho, 25χρονος Αλβανός, πιάστηκε στον ύπνο και δολοφονήθηκε, ενώ ο άλλος άνδρας στο αγρόκτημα μαχαιρώθηκε στο χέρι, αλλά γλίτωσε πηδώντας από ένα παράθυρο στον πρώτο όροφο. Ο Spaho ψυχορραγούσε αρκετά λεπτά, καθώς η συμμορία έπαιρνε τα φυτά και επέστρεψε στο Λονδίνο.\nΤον ίδιο μήνα, εννέα άτομα ακόμη συνελήφθησαν όταν ένοπλοι αντίπαλοι αναμετρήθηκαν στο Λούτον, καθώς μια διάρρηξη σε αγρόκτημα κάνναβης μεταφέρθηκε στον δρόμο. Πολύ πρόσφατα ένας άνδρας που φυλούσε ένα αγρόκτημα κάνναβης στο Κόβεντρι χτυπήθηκε με ματσέτα, από μια ομάδα που έκανε έφοδο αργά το βράδυ. Επιβίωσε από την επίθεση και βγήκε έξω να ζητήσει βοήθεια - τον συνέλαβαν με την υποψία καλλιέργειας κάνναβης.\nΤον Μάρτιο, στο Λονδίνο, ένας άνδρας φυλακίστηκε επειδή ανήκε σε μια ομάδα που βασάνιζε τους ενοίκους ενός σπιτιού στο Λέστερσιρ με μαχαίρια και βραστό νερό, επειδή έκαναν λάθος και νόμιζαν ότι το σπίτι χρησιμοποιούταν ως αγρόκτημα κάνναβης. Πέντε μέρες αργότερα, τρεις Αλβανοί γκάνγκστερ φυλακίστηκαν για ανθρωποκτονία μετά τη δολοφονία του Κούρδου καλλιεργητή Hamawand Ali Hussain στο Χάρτλπουλ, ενώ στη Νότια Ουαλία η Αστυνομία ξεκίνησε έρευνα για τη δολοφονία του 23χρονου Tomasz Waga, που σχετίζεται με αγροκτήματα κάνναβης. Τέσσερις άνδρες κατηγορήθηκαν για τη δολοφονία του.\n«Η παραγωγή κάνναβης δεν τρέφει μόνο μια παράνομη αγορά πολλών εκατομμυρίων, αλλά είναι ένα ολοένα και πιο ισχυρό ναρκωτικό και κίνητρο πίσω από άλλα σοβαρά εγκλήματα», είπε στο VICE World News ο Jason Harwin, επικεφαλής ελέγχου κάνναβης στο National Pοlice Chiefs’ Council. «Θα συνεχίσουμε να εστιάζουμε τις προσπάθειές μας στους εγκληματίες και τις οργανωμένες συμμορίες που καταστρέφουν ζωές και πυροδοτούν τη βία που βλέπουμε στους δρόμους», πρόσθεσε.\nΟ Harwin λέει ότι η τακτική της Αστυνομίας ενάντια στην καλλιέργεια της κάνναβης ήταν πετυχημένη - 13% αύξηση ανάμεσα στον Μάρτιο του 2019 και τον Μάρτιο του 2020, στη συνολική ποσότητα της κάνναβης που κατασχέθηκε.\nΑλλά για τον Gary Potter, εγκληματολόγο στο Πανεπιστήμιο του Λάνκαστερ που ειδικεύεται στη μυστική βιομηχανία καλλιέργειας κάνναβης στη Βρετανία, οι περισσότεροι καλλιεργητές φοβούνται περισσότερο τους εγκληματίες παρά την Αστυνομία.\n«Πολλοί καλλιεργητές με τους οποίους μίλησα κάνουν λόγο για την απειλή στοχοποίησης από εγκληματίες που προσπαθούν να κλέψουν τις σοδειές τους ή να τους εκβιάσουν για να πάρουν χρήματα», είπε στο VICE World News. «Σχεδόν όσοι μίλησα είχαν ακούσει ιστορίες για καλλιεργητές που έπεσαν θύματα κλοπής, βίας ή εκβιασμούς, καθώς οι τοπικές συμμορίες ήθελαν να εκμεταλλευτούν το γεγονός ότι οι καλλιεργητές διαπράττουν και οι ίδιοι ποινικά αδικήματα», είπε ο Potter, που εκτιμά ότι ο αριθμός καλλιεργητών στη Βρετανία ανέρχεται σε «εκατοντάδες χιλιάδες».\nVICE Video: MAZOHA\nΜια γυναίκα που καλλιεργεί κάνναβη στο επιδοτούμενο σπίτι της δέχτηκε επίσκεψη από εγκληματίες της περιοχής, που απαιτούσαν να τους πληρώσει φόρο για τα κέρδη της. Στο τέλος τους κυνήγησε και τους έδιωξε με ένα μπαστούνι του μπέιζμπολ. Ο Potter είπε, επίσης, ότι μίλησε με ένα νεαρό ζευγάρι που περίμενε παιδί και έγινε εισβολή στο σπίτι τους από μια συμμορία που έκλεψε τα φυτά τους. Όταν πήγαν στην αστυνομία, τους συνέλαβαν.\nΥπάροχυν κι άλλες αντίστοιχες φρικτές περιπτώσεις όπου άνθρωποι δολοφονούνται για μερικά φυτά. Οι περισσότερες κλοπές σε αγροκτήματα κάνναβης, όμως, γίνονται χωρίς ακραία βία – διότι πρόκειται για ένα έγκλημα που συμβαίνει τόσο συχνά, που πλέον είναι επάγγελμα. Συχνά οι κλέφτες δεν βρίσκουν κανέναν ή αφήνουν όσους προσέχουν τις καλλιέργειες χωρίς να τους επιτεθούν. Οι περισσότεροι κλέφτες θέλουν να φύγουν με τα φυτά όσο πιο γρήγορα και αθόρυβα γίνεται.\nΟ Lee δούλευε αποκλειστικά ως ληστής σε αγροκτήματα κάνναβης στο ανατολικό Λονδίνο, το Έσεξ, το Κεντ και τα Δυτικά Μίντλαντς, μεταξύ 14 και 19 ετών. Πριν από τρία χρόνια μπήκε στον «ίσιο» δρόμο, αλλά είναι ένα από τα πολλά άτομα και μέλη συμμοριών, όπως αυτές που βλέπουμε στο Δυο Καπνισμένες Κάνες, που φυλακίστηκαν μετά από εφόδους σε τουλάχιστον 19 αγροκτήματα κάνναβης στη Βρετανία και αποφάσισαν να ειδικευθούν στην κλοπή των παράνομων καλλιεργειών.\nΟ Lee, μιλώντας υπό τον όρο να διατηρηθεί η ανωνυμία του λόγω φόβου σύλληψης, είπε ότι έχει διαρρήξει γύρω στα 150 μέρη για να κλέψει φυτά. Την πρώτη φορά έκλεψε και ένα σκυλί που είχε υποστεί κακομεταχείριση και συνελήφθη. Αλλά έγινε ειδικός, δουλεύοντας οn demand για μια συμμορία του ανατολικού Λονδίνου. Τού έδιναν πληροφορίες για καλλιέργειες και ο Lee έβρισκε αγροκτήματα που χρησιμοποιούσαν ένα ειδικό γκατζετάκι, το οποίο χρησιμοποιούν οι υδραυλικοί και εντοπίζει το έντονο φως που χρειάζεται για την καλλιέργεια κάνναβης.\n«Δεν είπα ποτέ όχι σε δουλειά, τα κατάφερνα καλά στις διαρρήξεις», είπε ο Lee. Παρά τους κινδύνους, μόνο το ένα τρίτο των διαρρήξεων ήταν πετυχημένες, επειδή οι συμμορίες που έπαιρναν τον Lee δεν ενδιαφέρονταν για φυτά που δεν ήταν πλήρως ανεπτυγμένα. «Συνήθως μπαίναμε με μπαλακλάβες, τρεις ή τέσσερις, πάντα τη νύχτα».\nΌπως όλοι οι διαρρήκτες, αλλά και η Αστυνομία, ο Lee έπρεπε να προσέχει τις παγίδες που βάζουν καμιά φορά για να προστατεύουν τις καλλιέργειες. «Έπρεπε να προσέχουμε διάφορες παγίδες, όπως καλώδια στο χερούλι της πόρτας, κοτετσόσυρμα στο πάτωμα δίπλα στην πόρτα, σπασμένα γυαλιά κάτω από περβάζια ή μπολ με οξύ πάνω στις πόρτες».\nΟ Lee είπε ότι στα περισσότερα μέρη κάποιος φυλούσε, αλλά συχνά δεν ήθελαν φασαρίες. «Δεν πήγαινα ποτέ οπλισμένος, δεν μου αρέσει να χρησιμοποιώ όπλα στις διαρρήξεις, μπορεί να γίνει εμπλοκή. Συνήθως αιφνιδιάζαμε τους φύλακες και δεν έκαναν τίποτα. Είχα έναν αυστηρό κανόνα, έκλεβα μόνο τα φυτά και τα λεφτά, δεν πήρα ποτέ κανένα Xbox». Αλλά είπε ότι η βία ήταν πάντα κοντά. «Κάποτε μας πυροβόλησαν με ένα αεροβόλο και ένα από τα παιδιά έχασε το μάτι του. Ένας στο Ντέρμπι προσπάθησε να μου ρίξει οξύ από ένα μεγάλο μπουκάλι κόκα-κόλα, αλλά προστατεύτηκα με μια κουρτίνα».\nΟ Potter, που διεξάγει παγκόσμια έρευνα για την παράνομη καλλιέργεια κάνναβης, λέει ότι η εγγενής παρανομία της καλλιέργειας κάνναβης στη Βρετανία είναι η αιτία αυτού του νέου, όλο και πιο απειλητικού μετώπου στο εμπόριο ναρκωτικών.\n«Είναι ειρωνικό η καλλιέργεια, ακόμα και σε μικρή κλίμακα, να είναι ένα έγκλημα που μπορεί να οδηγήσει σε πιο σοβαρά εγκλήματα κι επίσης σε βία ενάντια στους καλλιεργητές για αντίποινα».\nTagged:DrugshomicideBurglaryworldnewsworld drugscannabis farms


Τρίσβαθα - Φρικηπαίδεια\nΜυστικά εργαστήρια στα βάθη της γης. Αρχικά κτίστηκαν από τους Ελ, αλλά αργότερα, στο πνεύμα στο καπιταλισμού και της κοινοκτημοσύνης, απελευθερώθηκαν στην αγορά. Πλέον, ο καθένας από εμάς μπορεί να έχει το δικό του εργαστήριο στα Τρίσβαθα.\nΚύρια υπηρεσία που παρέχεται στους ένοικους των Τρίσβαθων, είναι η πλήρης προστασία από τους παπαράτσι. Η συγκεκριμένη υπηρεσία συζητήθηκε επανειλημμένως (αλλά ματαίως) στην Βουλή, ως καταπάτηση του συνταγματικού δικαιώματος στην γνώση και την πληροφόρηση. Επίσης, τα Τρίσβαθα προσφέρουν ένα άνετο εργασιακό περιβάλλον, με κλιματισμό, αίθουσες παιχνιδιών και catering (κέτερινγκ).\nΠολλές θεωρίες υπάρχουν ως προς την τοποθεσία των Τρίσβαθων. Η επικρατέστερη στηρίζεται στην ετυμολογία της λέξης (τρις+βάθος), υποστηρίζοντας ότι αυτό δηλώνει το βάθος των εν λόγω εγκαταστάσεων: εάν λάβουμε το υπόγειο του σπιτιού μας ως μέτρο για το "βάθος", τότε το υπόγειο του υπογείου είναι το "δισβάθος" και το υπόγειο του υπογείου του υπογείου, το "τρισβάθος". Επομένως, στα Τρίσβαθα έχει πολλά ποντίκια και κατσαρίδες, παρόλο που η διαφημιστική εταιρία δηλώνει το αντίθετο.\nΑνακτήθηκε από «https://frikipaideia.org/index.php?title=Τρίσβαθα&oldid=61909»\nΗ σελίδα αυτή τροποποιήθηκε τελευταία φορά στις 17 Αυγούστου 2010, στις 17:32.


Μυστράς: Σπάνια μυσταγωγία | Στην Ελλάδα | Η ΚΑΘΗΜΕΡΙΝΗ\nΗ βόλτα στο ολάνθιστο κάστρο θα σας οδηγήσει σε ερείπια ναών και αρχοντικών σπιτιών. (Φωτογραφία: ΓΙΑΝΝΗΣ ΓΙΑΝΝΕΛΟΣ)\nΜια εικόνα απ’ τα παλιά μέσα στην Καστροπολιτεία του Μυστρά. (Φωτογραφία: VISUALHELLAS.GR)\nΤο Μουσείο Ελιάς και Ελληνικού Λαδιού στη Σπάρτη. (Φωτογραφία: Βασίλης Γεωργιάδης)\nΟ Μυστράς απέχει 218 χλμ. από την Αθήνα. Το κόστος για διόδια και καύσιμα υπολογίζεται στα 60 ευρώ με επιστροφή.\n• Ξενώνας Μαζαράκη (Πικουλιάνικα, τηλ. 27310-20414, xenonasmazaraki.gr). Πέτρινα κτίσματα και πανέμορφα, διαφορετικά μεταξύ τους, δωμάτια με θέα στον Μυστρά και στον Ευρώτα.\nΑπό 85 ευρώ με πρωινό.\n• Πύργος Μυστρά (Μυστράς, τηλ. 27310-20770, www.pyrgosmystra.gr). Περιποιημένα δωμάτια σε ιστορικό αρχοντικό του 1850. Από 120 ευρώ με πρωινό.\n• Χρώματα (Πικουλιάνικα, τηλ. 27310-23995). Ομορφος χώρος, θέα στην κοιλάδα του Ευρώτα και στον Μυστρά και εξαιρετικά πιάτα δημιουργικής ελληνικής κουζίνας.\n• Βοζόλας (Τρύπη, τηλ. 27310-98340). Για καλά κρεατικά παρέα με τους Σπαρτιάτες.\n• Αμάραντος των Βρύσεων (Αναβρυτή, τηλ. 27310-81190). Απλά και τίμια στο καφενείο του χωριού.


ΠΕΡΑΣΤΕ ΑΛΛΙΩΣ ΤΙΣ “ΚΟΚΚΙΝΕΣ ΓΡΑΜΜΕΣ”. ΕΙΝΑΙ Ο ΜΟΝΟΣ ΔΡΟΜΟΣ ΓΙΑ ΝΑ ΜΗΝ ΟΔΗΓΗΘΕΙ Η ΧΩΡΑ ΣΕ ΠΟΛΕΜΙΚΗ ΤΡΑΓΩΔΙΑ – ΙΣΤΟΡΙΑ\n“Προκαλεί ξανά ο Ακάρ: Μιλά για αποστρατικοποίηση 16 νησιών του Αιγαίου\nΟ Τούρκος υπουργός Άμυνας στο πλαίσιο της ομιλίας του για την άσκηση «Γαλάζια Πατρίδα», μίλησε για αποστρατιωτικοποίηση 16 νησιών, και έκανε λόγο για προσπάθειες της Τουρκίας που έχουν αμυντικό στόχο”\nΟι νέες γενιές οφείλετε να γνωρίζετε πως με «ιστορική ακρίβεια» αυτή την ώρα, βαδίζετε σε μια χειρότερη από τη Μικρασιατική Καταστροφή, τραγωδία , αν δεν κόψουμε το δρόμο, ΣΗΜΕΡΑ κιόλας, σε όσους την προετοιμάζουν. Από ανευθυνότητα και χρησιμοθηρία όλων των ειδών. Ο καθένας από τους υπεύθυνους , εγκληματεί για τους δικούς του λόγους.\nΗ Αριστερά ,ανέκαθεν εδώ και δεκαετίες, για να μη χάσει ψήφους και την κατηγορήσουν για εθνική μειοδοσία. Είναι το διαχρονικό της κόμπλεξ. Η Δεξιά , εθνικιστική και διεφθαρμένη ,ανέκαθεν, έχει τους δικούς της λόγους, ιδεοληπτικούς και …εξοπλιστικούς (η μίζα πάει σύννεφο εδώ και χρόνια). Από τα πλέον κερδοφόρα προϊόντα της πατριδοκαπηλίας).\nΑπ΄ άκρου εις άκρον το…συνταγματικό , κομματικό τόξο στην Ελλάδα, τηρεί την ίδια εθνική γραμμή. Ουδείς αφίσταται. Και όλοι μαζί, τη θεωρούν «κόκκινη γραμμή» και δεν τολμά να την περάσει. Και όλοι μαζί ,υπεύθυνοι και ένοχοι, οδηγούν τη χώρα σε πραγματικό όλεθρο.\nΤο δημοσιογραφικό αληταριό, συμμετέχει στο έγκλημα, όπως κάνει πάντα και δίνει τα ρέστα του για το κέρδος με οποιοδήποτε κόστος. Η κίνηση είναι αμφίδρομη. Τα κόμματα τροφοδοτούν με πελατεία τα εγκληματικά Μίντια και τούτα με τη σειρά τους, ταϊζουν με εθνικιστικά σκουπίδια προπαγάνδας τον κομματικό ,αυτό συρφετό.\nΟι δυο βασικοί ένοχοι της τραγωδίας, αν συμβεί, όποτε κι αν συμβεί, επομένως, έχουν όνομα ,ιδιότητα και περιγραφή Είναι οι ίδιοι, ακριβώς, ένοχοι και για τη Μικρασιατική Καταστροφή. Αυτοί και τότε την προκάλεσαν.\n΄Οπως δεκάδες φορές έχουμε επισημάνει και αναλύσει στο παρελθόν, η χώρα μας εδώ και χρόνια, παραβιάζει με θράσος και προκλητικότητα βασικούς όρους των συνθηκών της Λωζάνης (1923) και της Ειρήνης των Παρισίων.(1947) Είναι ηλίου φαεινότερο πως είμαστε παραβάτες και μόνο η εθνικιστική , υστερική Ελλάδα σε αντίθεση με τη Διεθνή κοινότητα, έχει τύφλα και δεν το διακρίνει.\nΓια τα νησιά Λήμνος και Σαμοθράκη , το καθεστώς τους καθορίζεται από τη Σύμβαση της Λωζάνης για τα Στενά το 1923, η οποία στη συνέχεια αντικαταστάθηκε με τη Σύμβαση του Montreux του 1936. Για τα νησιά της Μυτιλήνης, Χίου Σάμου και Ικαρίας ,ισχύουν οι όροι της συνθήκης της Λωζάνης του 1923. Και τέλος, το καθεστώς των ΔΩΔΕΚΑΝΗΣΩΝ ΔΙΕΠΕΤΑΙ ΑΠΟ ΤΗ ΣΥΝΘΗΚΗ ΕΙΡΗΝΗΣ ΤΩΝ ΠΑΡΙΣΙΩΝ ΤΟΥ 1947 και ορίζει την ΑΠΟΣΤΡΑΤΙΚΟΠΟΙΗΣΗ ΤΟΥΣ.\nΑυτά είναι καθαρά, ξάστερα και ορατά στην παγκόσμια κοινότητα και δια γυμνού οφθαλμού στους μη έχοντας αορασία . ΤΑ ΔΩΔΕΚΑΝΗΣΑ, ΛΕΕΙ Η ΣΥΝΘΗΚΗ, ΟΦΕΙΛΟΥΝ ΝΑ ΕΙΝΑΙ ΕΣΑΕΙ ΧΩΡΙΣ ΣΤΡΑΤΟ ΚΑΙ ΟΠΛΑ. Πάει και τελείωσε. Και δεν έχει ναι, μεν, αλλά. Ούτε υποσημειώσεις και ψιλά γράμματα. ΤΑ ΔΩΔΕΚΑΝΗΣΑ ΜΕΝΟΥΝ ΑΠΟΣΤΡΑΤΙΚΟΠΟΙΗΜΕΝΑ. Πόσο καθαρά πια να το πούμε;\nΗ χώρα ,παραβιάζοντας τον παραπάνω όρο της Συνθήκης, ΕΒΑΛΕ ΣΤΡΑΤΌ ΚΑΙ ΌΠΛΑ ΣΤΑ ΔΩΔΕΚΑΝΗΣΑ , παραδέχονται όλες οι ελληνικές κυβερνήσεις …εκούσες, άκουσες . ΚΑΙ ΕΙΝΑΙ ΥΠΟΛΟΓΕΣ ΓΙ ΑΥΤΟ.\nΑλλά, με ποιο σκεπτικό και πρόσχημα διεπράχθη αυτό το έγκλημα ; Η απάντηση είναι απλή και…ελληνική. “Για την ασφάλεια της πατρίδας ,ρε γαμώτο…”!\n-Και η συνθήκη; Ρωτάει ο Σουλτάνος από την άλλη μεριά. “Στους…όρχεις μας”, απαντούν θρασύδειλα οι πατριωταράδες εδώ!\n‘ Ετσι,όμως, απαντούσαν και οι Ουκρανοί στον Τσάρο. Και μάλιστα, τούτοι εν δικαίω, διότι καμιά όμοια «ΣΥΝΘΗΚΗ ΠΑΡΙΣΙΩΝ» ,πέρα από υποσχέσεις και ευχές, δεν υπήρχε που να απαγορεύει στη Ουκρανία να ενταχθεί στο ΝΑΤΟ. Και ο τρελαμένος Τσάρος έκανε τη χώρα …γης Μαδιάμ.\nΑυτό θέλει ο Αλέξης Τσίπρας να γίνει; Να αφήσει τον από το ίδιο σύνδρομο με τον Τσάρο πάσχοντα Σουλτάνο να εξαφανίσει από το χάρτη την Ελλάδα; Στρατιωτικά -και όλοι το ξέρουν- έχει την υπεροχή.\nΟ Κυριάκος κοιτάζει μόνο να εξασφαλίσει στις δέκα επόμενες γενιές του πακτωλό από λογής μίζες. Εγκληματεί χρόνια, όπως όλη η Μητσοτακική φαμίλια. ΄Ηδη με τα Ραφάλ και τις φρεγάτες, καβάτζωσε εκατομμύρια.\nΕσύ, Αλέξη Τσίπρα , δεν έχεις πέτσα; Στοιχειώδη λογική και υπευθυνότητα; Θα χρεωθείς μια τέτοια ιστορική καταστροφή της χώρας, 100 χρόνια μετά την άλλη τραγωδία της Μικρ΄ Ασίας από τους ίδιους ενόχους;\nΑυτή την ώρα, έτσι, όπως έστρωσαν, το κομματικό και άφρον ελληνικό κατεστημένο, μαζί με τη γκεμπελική μαφία, ας κοιμηθούν. ΄Όμως κι εμείς μαζί θα πληρώσουμε, αφού δεν τους κόψαμε, ως τώρα, τα πόδια. ΟΦΕΙΛΑΜΕ ΝΑ ΒΓΟΥΜΕ ΣΤΟΥΣ ΔΡΟΜΟΥΣ ΚΑΙ ΝΑ ΒΑΛΟΥΜΕ ΤΟ ΛΥΧΝΟ ΤΗΣ ΑΛΗΘΕΙΑΣ ΨΗΛΑ, ΟΧΙ “ΥΠΟ ΤΟΝ ΜΟΔΙΟΝ”.Δεν έγινε ποτέ.\nΚαι η αλήθεια είναι τούτη : ΟΦΕΙΛΑΜΕ ΕΥΘΕΩΣ ΝΑ ΖΗΤΗΣΟΥΜΕ ΑΠΟΣΤΡΑΤΙΚΟΠΟΙΗΣΗ ΤΩΝ ΝΗΣΙΩΝ ΚΑΙ ΣΕΒΑΣΜΟ ΤΩΝ ΣΥΝΘΗΚΩΝ. ΦΕΡΟΥΜΕ ΕΥΘΥΝΗ, ΟΣΟΙ ΔΕΝ ΕΧΟΥΜΕ ΜΥΑΛΟ ΚΟΥΡΚΟΥΤΙ ΑΠΟ ΤΗΝ ΠΡΟΠΑΓΑΝΔΑ ΤΩΝ ΓΚΕΜΠΕΛΣ ΚΑΙ ΣΥΝΕΙΔΗΣΗ ΛΑΣΤΙΧΟ ΣΑΝ ΤΩΝ ΚΟΜΜΑΤΙΚΩΝ. Τώρα είναι αργά.\nΔεν μπορούμε πια να αποστρατικοποιήσουμε τα νησιά. Ο μόνος τρόπος για να τηρήσουμε τον όρο της συνθήκης, αλλά και για να αναγκαστεί να λογικευτεί ο Σουλτάνος είναι ΝΑ “ΑΠΟΣΥΡΟΥΜΕ” ΤΟ ΔΙΚΟ ΜΑΣ ΣΤΡΑΤΟ ΑΠΟ ΤΑ ΝΗΣΙΑ ΚΑΙ ΤΗΝ ΙΔΙΑ ΩΡΑ ΝΑ ΣΤΕΙΛΕΙ ΕΚΕΙ ΤΟ ΝΑΤΟ ΤΟ ΔΙΚΟ ΤΟΥ ΟΠΛΟΣΤΑΣΙΟ!\n΄Όπως, ακριβώς , το αναλύσαμε λίγες εβδομάδες πριν εδώ στο παρακάτω κείμενό μας σε συνέχειες.\nΟ “ΠΟΥΤΙΝ” ΤΗΣ ΤΟΥΡΚΙΑΣ , ΤΟ ΣΥΝΔΡΟΜΟ ΤΗΣ ΙΣΤΟΡΙΚΗΣ ΠΑΡΑΚΡΟΥΣΗΣ KAI Ο ΘΑΝΑΤΟΣ ΤΟΥ… ΜΕΓΑΛΕΞΑΔΡΟΥ (3ο)\nΟύτως εχόντων των πραγμάτων, και για τους λόγους που εξηγήσαμε ,δεν αποκλείουμε εν καιρώ μια νέα εκδήλωση της νόσου από την οποία πάσχει ο “Τσάρος” και για τον πάσχοντα από ίδιο σύνδρομο ιστορικής παράκρουσης- Μεγαλειότητας, “Σουλτάνο”. ΄Με Ουκρανία αυτή τη φορά, την Ελλάδα. Μια συντονισμένη εισβολή σε ένα-δυο νησιά της Δωδεκανήσου και με αφορμή μια στημένη προβοκάτσια, μια επανάληψη της παλιάς ιστορίας στα ΄Ιμια. Μόνο που αυτή τη φορά, η εξέλιξη θα είναι διαφορετική. Τραγωδία, μεν, αλλά καθόλου προβλέψιμο το μέγεθός της.\nΒεβαίως, υπάρχει η…αποστομωτική απάντηση από μεγάλη μερίδα “ειδικών” που θα διαφωνήσουν με επιχείρημα τη γνωστή υπενθύμιση πως Ελλάδα και Τουρκία είναι μέλη του ΝΑΤΟ, άρα σύμμαχοι και υποχρεωμένοι να τηρούν ειρήνη μεταξύ τους. Κι αυτό είναι αλήθεια. Ισχύει για όλα σχεδόν τα μέλη της συμμαχίας και ασφαλώς για την Ελλάδα και την Τουρκία.\n΄Ομως, ο κανόνας τούτος, υπαρκτός και σεβαστός μέχρι χτες, σήμερα μπορεί ήδη να έχει ανατραπεί με ένα “Σουλτάνο” απέναντι που έχει μπερδέψει στο εθνικιστικό μυαλό του τις χρονολογίες . Καθόλου δεν είναι απίθανο αυτή την ώρα να ζει με το ημερολόγιο του εικονικού κόσμου της “Γαλάζιας Πατρίδας”. Στη Μ. Ασία το ‘΄22, για παράδειγμα, όταν τα στρατεύματα του Κεμάλ πέταγαν τους ΄Ελληνες πανικόβλητους και μελλοθάνατους στη θάλασσα.\nΑλλά , γιατί συνέβη, αυτήν ακριβώς την ώρα; Ποιος ο λόγος να υπάρχει ο φόβος εκδήλωσης στο μυαλό του της επικίνδυνης αυτής αναφυλαξίας, ως αντίδραση της χρόνιας αλλεργικής πάθησης-φαντασίωσής του, ως Σουλτάνος; Εδώ και μήνες τουλάχιστον ήταν “υπό καταστολή”‘. ‘Ολα έδειχναν ήρεμα δίπλα μας.\nΤο «Φαινόμενο του Ντόμινο» είναι η αφορμή. Ως γνωστό, τέτοιο φαινόμενο παρατηρείται, όταν με την πτώση του πρώτου ντόμινο, θα χτυπηθεί το επόμενο και τούτο θα παρασύρει στη πτώση το άλλο στη σειρά, σαν σε μια γραμμική αλυσίδα . Σε αυτήν ακριβώς την αλυσιδωτή αντίδραση ,όταν ανατραπεί το πρώτο ντόμινο, η ενέργεια της πτώσης μεταφέρεται και στα επόμενα ,με αποτέλεσμα κανένα να μην μπορεί να μείνει όρθιο.\nΗ εισβολή του δικτάτορα της Ρωσίας στην Ουκρανία ίσως ήρθε λουκούμι για τον δικτάτορα της Τουρκίας. Και όπως αναφέραμε οι λόγοι που ίσχυαν για την εισβολή στην Ουκρανία, ισχύουν και για την επαπειλούμενη στη χώρα μας. Είναι σχεδόν καρμπόν και αφορά τον ανύπαρκτο στην ουσία κίνδυνο και υπαρκτό μόνο στα μη…καλά στεκούμενα μυαλά “Τσάρου” και “Σουλτάνου” πως κινδυνεύει η ακεραιότητα των χωρών τους από την επιθετικότητα του επεκτεινόμενου ΝΑΤΟ στην Ουκρανία και τη στρατικοποίηση των νησιών στην Ελλάδα.\n΄Ολα όσα λέμε παραπάνω , είναι μια υπόθεση. Και δεν ισχύουν απαραίτητα. Χωρίς, όμως, καθόλου να αποκλείεται να είναι και η πραγματικότητα. Οι περισσότεροι, ακόμα και το ίδιο το ΝΑΤΟ , δεν περίμεναν σε καμιά περίπτωση τέτοια εξέλιξη στην Ουκρανία. Αν είχαν, έστω και την ελάχιστη υπόνοια, δε θα έμενε αναπάντητη η εισβολή του δικτάτορα στην Κριμαία το 2014. Δεν πίστευε ποτέ ο Ομπάμα, κι ας έλεγε πως ο Πούτιν είναι εντελώς τρελός και επικίνδυνος , όσο ο…’ Εμπολα, πως θα συμβεί ό,τι συνέβη σήμερα. Και άφησε τα πράγματα να φτάσουν εδώ που έφτασαν.\nΣυνέβη ,λοιπόν, το απίστευτο μπρος στα έκπληκτα μάτια τους και τώρα τρέχουν και δε φτάνουν. Εμείς εδώ, ήδη πολλά χρόνια και πριν την εισβολή του Τσάρου στην Αν Ουκρανία το 2014, διαβλέψαμε τον κίνδυνο. Με τα εργαλεία της Ιστορίας, που είναι πάντα δυνατά και καινούργια, είδαμε το αυτονόητο. Το Ανατολικό ζήτημα ,όπως επί αιώνες το αντιμετώπιζε η Ρωσία, παραμένει το ίδιο επίκαιρο και σήμερα .Και η “Αρκούδα του Βορρά” με έναν άρρωστα Μεγαλομανή Πούτιν στο τιμόνι της ιστορικής χώρας, ήταν θέμα χρόνου να δοκιμάσει ξανά να δώσει λύση. Κάθε σπιθαμή γης στην Κριμαία, μιλάει για το παρελθόν, που κληροδότησε άλυτα, τόσα πολλά και κρίσιμα προβλήματα στο Μέλλον . Σήμερα ξαναζεί η ταλαίπωρη εκείνη γη τα ίδια δεινά. Απλά, καθαρά, ξάστερα όλα τούτα στις σελίδες της Ιστορίας.\n΄Ηδη από το 2007 που λειτούργησε το σάιτ , ξεκινούν και οι δημοσιεύσεις μας για το συγκεκριμένο ζήτημα. Και γράφαμε ανελλιπώς , τόσο για τον κίνδυνο που εγκυμονούσε η αφροσύνη που κατατρύχει τον “Τσάρο” ,όσο και για τον τρόπο που θα όφειλε η Δύση να τον αντιμετωπίσει. Μια ματιά μόνο να ρίξει κανείς εδώ, θα βρει πολλά παλιά κείμενα μας και δε θα πιστεύει πως γράφτηκαν την εποχή που σφραγίστηκαν. Αλλά … scripta manent.\nΚαι τώρα; Τί γίνεται τώρα; Είτε όλα, όσα αναφέραμε παραπάνω ,μπορεί να τα βρούμε ,είτε όχι , μπροστά μας , ως χώρα , η προετοιμασία για την αντιμετώπιση του κινδύνου, υφιστάμενου ή όχι, είναι υποχρέωση σημερινή . ΑΠΟ ΤΩΡΑ ΑΡΧΙΖΕΙ ΝΑ ΜΕΤΡΑΕΟΙ Ο ΧΡΟΝΟΣ. ΟΙ ΑΠΟΦΑΣΕΙΣ ΠΟΥ ΘΑ ΠΑΡΘΟΥΝ ΣΗΜΕΡΑ, ΘΑ ΔΕΙΞΟΥΝ, ΑΝ Η ΕΛΛΑΔΑ ΚΑΤΑΝΤΗΣΕΙ ΟΥΚΡΑΝΙΑ ΄Η ΘΑ ΣΥΝΕΧΙΣΕΙ ΤΟ ΕΥΡΩΠΑΙΚΟ ΤΗΣ ΜΕΛΛΟΝ, ΩΣ ΕΧΕΙ ΣΗΜΕΡΑ.\nΜε τους εξοπλισμούς που διατυμπανίζει ο γόνος της οικογένειας Μητσοτάκη , τον οποίο η χώρα έχει την ατυχία αυτή την ώρα να τον έχει πρωθυπουργό, εξηγήσαμε γιατί δεν υπάρχει περίπτωση να αντιμετωπιστεί ένας κίνδυνος πολέμου. Και το ξέρει πολύ καλά αυτό ο Ερντογάν. Γνωρίζει και τη δική μας και τη δική τους εξοπλιστική δύναμη. Αν ποτέ το διανοηθεί να ανοίξει τον “ασκό του Αιόλου”, αργά ή γρήγορα θα πετύχουν τα σχέδιά του. Και γνωρίζει, επίσης, καλά και τη σημασία της στρατηγικής θέσης της χώρας του ,που θα του επιτρέψει να μη βρει αντιμέτωπο το ΝΑΤΟ, αν επιχειρήσει το “αδιανόητο”. Οι…σύμμαχες χώρες αμφοτέρων, θα εξαντλήσουν την προσφορά τους στα ευχολόγια και τις συμβουλές. Ούτε μια σφαίρα δεν πρόκειται να ρίξουν απέναντι, αν ξεσπάσει το κακό.\nΟι μόνες εφικτές και βιώσιμες λύσεις, ως αποτρεπτικές μιας τέτοιας εξέλιξης αλά Ουκρανία για τη χώρα μας , είναι οι ακόλουθες:\n1. Από Θράκη μέχρι Κρήτη κι από Αιγαίο μέχρι Ιόνιο, ολόκληρη η χώρα πρέπει να είναι “σκαμμένη”. Να γεμίσει η χώρα στα έγκατά της ΝΑΤΟΪΚΑ ΟΠΛΑ, κυρίως πυρηνικά. Σπιθαμή να μη μείνει ακάλυπτη. Ο Αμερικανός, αν πειστεί να φέρει εδώ τα όπλα του και όχι απέναντι στην Τουρκία, θα είναι η καλύτερη ασπίδα προστασίας. ΠΟΤΕ ΟΣΟ ΚΑΙ ΤΡΕΛΑΜΕΝΟΣ ΝΑ ΕΙΝΑΙ Ο ΕΡΝΤΟΓΑΝ ,ΚΙ ΟΣΟ ΒΡΙΣΚΕΤΑΙ ΣΤΗΝ ΕΞΟΥΣΙΑ, ΔΕ ΘΑ ΤΟΛΜΗΣΕΙ ΝΑ ΤΑ ΒΑΛΕΙ ΜΕ ΤΟΥΣ ΑΜΕΡΙΚΑΝΟΥΣ. Εδώ έχουν τα όπλα τους, το στρατό τους. Και ξέρει πολύ καλά ο “Σουλτάνος” πως αν τολμήσει και τα πειράξει , θα το κρεμάσουν στη μέση της… Αγια Σοφιάς για παραδειγματισμό. Δεν παίζεις με τον Αμερικανό . (Καλώς ή κακώς!). Σήμερα, αν είχε η Ουκρανία στα χώματά της θαμμένα αμερικανικά όπλα, ο “Τσάρος” ακόμα και ως “παρανοϊκός”, δε θα τολμούσε, όχι μόνο να εισβάλει στη χώρα, αλλά ούτε καν να αναγνωρίσει ανεξάρτητες τις περιοχές που έκλεψε στην Ανατολική Ουκρανία το 2014. Αν τολμούσε, τούτον θα τον είχαν κρεμάσει με τα “κλειδιά” των πυρηνικών του στο λαιμό συμβολικά, στη μέση της “Κόκκινης πλατείας”.\n2. Οι Αμερικανοί δεν πρόκειται να συμφωνήσουν με Κυριάκο Μητσοτάκη στην εξουσία, για να προχωρήσουν στην υλοποίηση τέτοιων ιστορικών αποφάσεων στη χώρα μας. Δεν τον εμπιστεύονται, γιατί γνωρίζουν πολύ καλά πως είναι αδίστακτος και διεφθαρμένος. Οι ίδιοι στην Αμερική δίκασαν και καταδίκασαν τη μισή κυβέρνησή του στα δικά τους δικαστήρια για την υπόθεση Novartis. Ξέρουν κι από την εποχή της Αποστασίας πως η φαμίλια Μητσοτάκη δεν έχει το θεό της. Είναι άρρωστη με το χρήμα. Και δε θα αποφάσιζαν ποτέ μια τέτοια σοβαρή συμφωνία να την υλοποιήσου με γόνο Μητσοτάκη πρωθυπουργό ΄Οσο, επομένως πιο γρήγορα παραδώσει την εξουσία, τόσο πιο κοντά είμαστε στην πραγμάτωση ενός τέτοιου σχεδίου. . Το ευτύχημα είναι πως θεωρούν επίσης και εντελώς αναξιόπιστο και τον Ερντογάν απέναντι. Καμιά εμπιστοσύνη δεν τρέφουν σε ένα “Σουλτάνο”. Και όνειρό τους είναι να ξεμπερδεύουν και με τούτον, που τον θεωρούν ίδια επικίνδυνο με έναν “Τσάρο” .


Euro 2020: Ιστορική πρόκριση με ρεκόρ πέτυχε η Ιταλία - News Online\nΑρχική ΑΘΛΗΤΙΚΑ Euro 2020: Ιστορική πρόκριση με ρεκόρ πέτυχε η Ιταλία\nEuro 2020: Ιστορική πρόκριση με ρεκόρ πέτυχε η Ιταλία\nΙστορική πρόκριση με ρεκόρ, έστω και στη διαδικασία της παράτασης (0-0 ο κανονικός αγώνας), πέτυχε η Ιταλία επί της Αυστρίας με 2-1, με τον… πάγκο να δίνει τις λύσεις, μιας και δύο από τις αλλαγές του Ρομπέρτο Μαντσίνι, οι Φεντερίκο Κιέζα και Ματέο Πεσίνα, έκριναν την αναμέτρηση στο «Γουέμπλεϊ» του Λονδίνου.\nΗ «σκουάντρα ατζούρα» θα είναι παρούσα στην προημιτελική φάση του Euro 2020 και περιμένει, πλέον, να μάθει τον αντίπαλό της στους «8» του τουρνουά, που θα προκύψει από το νικητή του ζευγαριού ανάμεσα στο Βέλγιο και στην Πορτογαλία.\nΗ ομάδα του Ρομπέρτο Μαντσίνι έμεινε αήττητη για 31ο συνεχόμενο ματς (τελευταία φορά ηττήθηκε τον Σεπτέμβριο του 2018 από την Πορτογαλία), με αποτέλεσμα να γράψει ιστορία, καθώς κατέρριψε το ρεκόρ των 30 αήττητων αγώνων που κρατούσε από τον Ιούλιο του 1939!\nΗ 8η φορά που η Ιταλία έδωσε παράταση σε τελική φάση Ευρωπαϊκού Πρωταθλήματος αποδείχθηκε γούρικη, καθώς στις προηγούμενες δεν είχε σκοράρει! Τα ξημερώματα της Κυριακής τα κατάφερε δύο φορές, διευρύνοντας το σερί της απέναντι στους Αυστριακούς σε 14 συνεχόμενα ματς (11-3-0) με τελευταία ήττα τον Δεκέμβριο του 1960 κι αυτή σε φιλικό (2-1).\nΗ Αυστρία αποδείχθηκε «σκληρό καρύδι», ιδιαίτερα στο β΄ μέρος όταν ήταν ανώτερη από την Ιταλία, αλλά δεν μπόρεσε να προηγηθεί. Κι όταν το έκανε στο 65΄ με την κοντινή κεφαλιά του Αρανούτοβιτς, το γκολ δε μέτρησε μετά την χρήση του VAR (ο σκόρερ ήταν σε οριακή θέση οφσάιντ).\nΣτο 32΄ ο Ιμόμπιλε είχε σουτ στο δοκάρι στην κορυφαία ευκαιρία των Ιταλών στο ματς, ενώ νωρίτερα και συγκεκριμένα στο 18΄ ο Αρναούτοβιτς βρήκε το σουτ αμαρκάριστος έξω από την περιοχή, αλλά η μπάλα έφυγε πάνω από το δοκάρι του Ντοναρούμα.\nΤα πάντα κρίθηκαν στην παράταση, με τις «χρυσές» αλλαγές του Μαντσίνι στο 67ο και 84ο λεπτό να κρίνουν τον αγώνα. Ο Κιέζα στο 95΄ με δυνατό σουτ μέσα από την περιοχή άνοιξε το σκορ και δέκα λεπτά μετά ήταν η σειρά του Πεσίνα να «γράψει» το 2-0 με αριστερό δυναστό σουτ.\nΟι Αυστριακοί δεν το έβαλαν κάτω και με την πάρα πολύ δύσκολη κεφαλιά του Κάλαϊτζιτς στο 114΄ μείωσαν σε 2-1, χωρίς, όμως, να καταφέρουν τίποτα περισσότερο στα λεπτά που απέμεναν.\nΔιαιτητής: Άντονι Τέιλορ (Αγγλία)\nΚίτρινες: Ντι Λορέντσο, Μπαρέλα – Αρναούτοβιτς, Χιντερέγκερ, Ντράγκοβιτς\nΙΤΑΛΙΑ (Ρομπέρτο Μαντσίνι): Ντοναρούμα, Ντι Λορέντσο, Μπονούτσι, Ατσέρμπι, Σπινατσόλα, Μπαρέλα (67΄ Πεσίνα), Ζορζίνιο, Βεράτι (67΄ Λοκατέλι), Μπεράρντι (84΄ Κιέζα), Ιμόμπιλε (84΄ Μπελότι), Ινσίνιε (108΄ Κριστάντε)\nΑΥΣΤΡΙΑ (Φράνκο Φόντα): Μπάχμαν, Λάινερ (114΄ Τρίμελ), Ντράγκοβιτς, Χιντερέγκερ, Αλάμπα, Γκρίλιτς (106΄ Σάουμπ), Σλάγκερ (106΄ Γκρέγκοριτς), Λάιμερ (114΄ Ιλσάνκερ), Ζάμπιτσερ, Μπαουμγκάρτνερ (90΄ Σεπφ), Αρναούτοβις (97΄ Κάλαϊτζιτς)\nΠροηγούμενο άρθροEuro 2020: Η πρώτη τεράστια έκπληξη – Η Τσεχία απέκλεισε την Ολλανδία\nΕπόμενο άρθροΜαίνεται η πυρκαγιά στην Πάρο: Μάχη με διάσπαρτες εστίες – Ειδικό κλιμάκιο στο νησί\nΤι έγινε στην Τούμπα; Ο ΠΑΟΚ αντιμέτωπος με βαριά τιμωρία\nΓιατί κάποτε στις γυναίκες απαγορευόταν να παίξουν ποδόσφαιρο;\nΠέθανε ο 20χρονος μπασκετμπολίστας Θωμάς Κατσαούνης


Δεν κοπάζουν οι φλόγες της μάχης στο Χαλέπι\nΜαίνονται οι συγκρούσεις ομάδων αντικαθεστωτικών με τις δυνάμεις του συριακού στρατού στο Χαλέπι, με τις πρώτες να προσπαθούν να σπάσουν την πολιορκία γύρω από τις περιοχές στην πόλη που έχει χάσει η συριακή κυβέρνηση. Συγκλίνουσες αναφορές μιλούν και για επιδρομές από ρωσικά αεροσκάφη, ενώ τις ανησυχίες εντείνουν οι καταγγελίες για επίθεση με άεριο χλώριο σε κοντινό χωριό.\nΤην Τρίτη, ο συριακός στρατός έπληξε θέσεις των αντικαθεστωτικών γύρω από το Χαλέπι που είχαν ξεκινήσει την αντεπίθεση την Κυριακή. Σύμφωνα με τα όσα αναφέρει η οργάνωση «Συριακό Παρατηρητήριο» και πηγές στους αντικαθεστωτικούς που επικαλείται το Reuters, πραγματοποιήθηκαν και επιδρομές ρωσικών μαχητικών.\nΟι ομάδες των αντικαθεστωτικών, που προέρχονται σύμφωνα με το Reuters από τον λεγόμενο «Ελεύθερο Συριακό Στρατό» (FSA) και τον συνασπισμό ισλαμιστικών ομάδων Τζαΐς αλ Φατάχ εξαπέλυσαν από την Κυριακή επίθεση εναντίον των θέσεων του συριακού στρατού στην πόλη.\nΗ παρουσία του καθεστωτικού στρατού έχει αποκλείσει τις περιοχές του Χαλεπίου που βρίσκονται υπό τον έλεγχο των αντικαθεστωτικών. Οι πιο πρόσφατες πληροφορίες ήθελαν τις συγκρούσεις να επικεντρώνονται γύρω από την περιοχή Ραμουσάχ, στο νοτιοδυτικό τμήμα.


Παράρτημα Εκμάθησης στη Νέα Ερυθραία\nΕκπαιδευτική Αντιπρόσωπος στη Νέα Ερυθραία\nΙδιαίτερα μαθήματα ξένων γλωσσών για Ενήλικες στη Νέα Ερυθραία\nΕίστε ενήλικας και ψάχνετε για ιδιαίτερα μαθήματα Αγγλικών ή άλλων ξένων γλωσσών στη Νέα Ερυθραία; Εμπιστευτείτε την Εκμάθηση για τα μαθήματά σας και πετύχετε τον στόχο σας άμεσα και οικονομικά. Λόγο του περιορισμένου χρόνου ή ωραρίου που πιθανώς έχετε ως ενήλικας, στην Εκμάθηση τόσο οι ώρες όσο και οι ημέρες των μαθημάτων σας προσαρμόζονται σύμφωνα με το δικό σας πρόγραμμα και τις δικές σας ανάγκες. Παράλληλα υπάρχει κι η δυνατότητα online μαθημάτων όπου καθηγητής και μαθητής βρίσκονται μαζί ψηφιακά. Εκεί υπάρχει ακόμα μεγαλύτερη ευελιξία τόσο στο ωράριο όσο και στον τόπο από τον οποίο μπορείτε να κάνετε το μάθημά σας καθώς μπορείτε και να κάνετε το μάθημα πιο προχωρημένες ώρες αλλά και από οπουδήποτε κι αν βρίσκεστε (Ελλάδα ή εξωτερικό).\nΙδιαίτερα μαθήματα ξένων γλωσσών για Παιδιά στη Νέα Ερυθραία\nΚαθηγήτρια Αγγλικών & Γαλλικών και Εκπαιδευτική αντιπρόσωπος της Εκμάθησης για την ευρύτερη περιοχή της Νέας Ερυθραίας.\nΕργάζομαι ως καθηγήτρια Αγγλικών- Γαλλικών από το 1995. Είμαι απόφοιτος του Εθνικού και Καποδιστριακού πανεπιστημίου Αθηνών και κάτοχος μεταπτυχιακού τίτλου σπουδών με ειδίκευση την διδακτική ξένων γλωσσών. Επιπλέον, συνεργάζομαι με το Γαλλικό Ινστιτούτο κατά τη διεξαγωγή των προφορικών εξετάσεων των πτυχίων DELF-DALF. Η αγάπη μου για τη διδασκαλία και για τα παιδιά αποτελεί κίνητρο για συνεχή εξέλιξη. Με το φροντιστήριο «ΕΠΙΚΟΙΝΩΝΙΑ» συνεργάστηκα για πρώτη φορα το 2000 και παρά τη σύντομη διακοπή της συνεργασίας, λόγω των μεταπτυχιακών σπουδών μου, είναι εμφανές……ότι επιστρέφω πάντα εκεί !!!!! Τώρα με τον Εκπαιδευτικό οργανισμό Εκμάθηση, είμαι υπεύθυνη του παραρτήματος της Εκμάθησης στη Νέα Ερυθραία.\nΓια οποιαδήποτε πληροφορία σχετικά με τα ιδιαίτερα μαθήματα που επιθυμείτε να ξεκινήσετε ή για την Εκμάθηση της Νέας Ερυθραίας μπορείτε να επικοινωνήσετε μαζί μου στο τηλέφωνο παρακάτω. Θα χαρώ πολύ να σας εξυπηρετήσω.


Λαγόχειλο (Χειλεοσχιστία) - Άρτιον Κέντρο Πλαστικής Χειρουργικής\nΒρίσκεστε εδώ: Αρχική Επανορθωτικές Επεμβάσεις Συγγενείς Ανωμαλίες Λαγόχειλο\nΣυχνή ανωμαλία των χειλέων, γνωστή από το 2ο αιώνα π.Χ., όταν πρώτος ο διάσημος Έλληνας ιατρός Γαληνός, την περιέγραψε ως "λαγωχειλία". Το 1575 ο Γάλλος χειρουργός Αmbroise Pare, επανέφερε την ονομασία ως λαγώχειλος. Η πρώτη γνωστή περίπτωση επιτυχούς διόρθωσης χειλεοσχιστίας έγινε στη Κίνα το 390 π.Χ. Έκτοτε πολλές τεχνικές σύγκλεισης έχουν περιγραφεί οι οποίες εφαρμόζονται κατά περίπτωση.\nΕμφανίζεται με συχνότητα 1:1000 γεννήσεις. Ενοχοποιούνται, γενετικοί φυλετικοί, κληρονομικοί παράγοντες, η ηλικία της μητέρας, οι λοιμώξεις κατά τη διάρκεια της κύησης (τοξοπλάσμωση, ερυθρά, λοίμωξη από κυτταρομεγαλοιό). Η άποψη ότι η αιτιολογία της νόσου είναι πολυπαραγοντική φαίνεται πως είναι η σωστότερη. Το λαγώχειλος μπορεί να είναι ετερόπλευρο ή αμφοτερόπλευρο, μερικό ή πλήρες. Η σχισμή του άνω χείλους μπορεί να έχει τη μορφή εντυπώματος ή και να χωρίζει το άνω χείλος σε όλο του το ύψος. Συνυπάρχει ανωμαλία της ρινός( δυσμορφία του ομόπλευρου πτερυγιαίου χόνδρου).


GGX & Friends: The Wild Card Countdown\nΜέσος χρόνος ανάγνωσης: 26.2 λεπτά\nΆλλη μια σεζόν στο NFL μπορεί να πέρασε σαν αστραπή και εμείς δεν το καταλάβαμε καν αλλά για να είμαστε ειλικρινείς το γεγονός πως φτάσαμε σε αυτό το σημείο μόνο χαρά μας δίνει. Τα Play Off του πρωταθλήματος είναι εδώ λοιπόν και η νέα τους μορφή περιέχει έξι παιχνίδια για την 1η εβδομάδα, εκ των οποίων τουλάχιστον τα τέσσερα κατά την προσωπική μας άποψη θεωρούνται παιχνιδάρες. Η δράση αναμένεται να ξεκινήσει το απόγευμα του Σαββάτου με την αναμέτρηση των Idianapolis Cotls και των εκπληκτικών φέτος Buffalo Bills στην έδρα των δεύτερων και κλείνει τα ξημερώματα της Δευτέρας με την αναμέτρηση των χαρούμενων για την πρώτη τους συμμετοχή στα play off μετά από 18 χρόνια, αλλά και αποδεκατισμένων, Cleveland Browns στην έδρα των Pittsburgh Steelers. Το υπόλοιπο πρόγραμμα της Wild Card Weekend έχει ως εξής:\nΣάββατο 23:40: Los Angeles Rams @ Seattle Seahawks\nΚυριακή 03:15: Tampa Bay Buccaneers @ Washington Football Team\nΚυριακή 20:05: Baltimore Ravens @ Tennessee Titans\nΚυριακή 23:40: Chicago Bears @ New Orleans Saints\nΟι συντάκτες των GGX τιμούν τις παραδόσεις και είναι για άλλη μια φορά εδώ για να σας μεταφέρουν τις προβλέψεις τους. Ζητήσαμε από τον καθένα ξεχωριστά λοιπόν να διαλέξει τους δικούς του νικητές και οι επιλογές μας είναι οι εξής:\nBills, Rams, Buccaneers, Titans, Saints, Steelers\nΑς το πάμε με την σειρά. Οι Bills έχουν δείξει να ανεβαίνουν πολλά επίπεδα φέτος και δεν νομίζω πως η απειρία τους θα τους στοιχίσει και τόσο. Έχουν άλλωστε προκριθεί τρεις φορές τα τελευταία τέσσερα χρόνια, ακόμη και αν η πρόκριση τους δεν συνοδεύτηκε από κάποια νίκη. Οι Colts είναι αρκετά ασταθείς φέτος, όσο και αν η άμυνα τους εντυπωσιάζει. Οι Seahawks μπορεί να κέρδισαν το division τους, αλλά έχουν δείξει αρκετά μέτριο πρόσωπο στο δεύτερο μισό του πρωταθλήματος και πιστεύω πως η έκπληξη του φετινού Wild Card θα σημειωθεί στο Seattle, όσο και αν οι Rams δεν εμπνέουν και αυτοί εμπιστοσύνη από την πλευρά τους. Οι Buccaneers δεν θα έχουν κανένα απολύτως πρόβλημα ενάντια στην Washington, ας μην γελιόμαστε άλλωστε. Στα ματς της Κυριακής η δράση ξεκινάει με την ματσάρα της Nashville, εκεί όπου ελπίζω ότι θα δούμε το rushing attack των δύο ομάδων να θερίζει καθ’ όλη την διάρκεια της βραδιάς και ελπίζω πως τελικοί νικητές θα αναδειχθούν οι γηπεδούχοι. Οι Saints θα έχουν όπως όλα δείχνουν την τελευταία τους ελπίδα για διάκριση και αν θέλουν να την αρπάξουν από τα μαλλιά, καλό θα είναι να αποφύγουν τις εκπλήξεις. Πιστεύω πως θα τα καταφέρουν εύκολα ή δύσκολα. Στην αναμέτρηση που κλείνει την αυλαία της πρώτης εβδομάδας των play off, οι Steelers θα καταφέρουν να ξεπεράσουν των Browns, οι οποίοι έχουν χτυπηθεί άσχημα από τον Covid 19, θα παραταχθούν χωρίς τον καλύτερο Offensive Lineman τους και ακόμη σημαντικότερο, χωρίς τον προπονητή τους, Kevin Stefanski.\nBills, Rams, Bucs, Ravens, Saints, Browns\nΟ μεγάλος χορός των playoff του NFL είναι επιτέλους εδώ! Για πρώτη φορά στην ιστορία αυτός θα περιλαμβάνει 14 συμμετέχοντες καθώς από φέτος προκρίνονται οι 7 πρώτοι κάθε περιφέρειας και έτσι μόνο ο πρώτος από κάθε πλευρά έχει την πολυτέλεια του bye week στον πρώτο γύρο των νοκ άουτ. Οι δυο ομάδες που θα παρακολουθήσουν τα παιχνίδια του Wild Card round από την άνεση του καναπέ του σπιτιού τους είναι οι Chiefs και οι Packers σε AFC και NFC αντίστοιχα.\n[email protected]: Στο πρώτο παιχνίδι του Σαββάτου οι Bills νομίζω δεν θα δυσκολευτούν να περάσουν τους Colts αν σκεφτούμε το τρομερό μομέντουμ με το οποίο έρχονται. Καλοί χρυσοί οι Colts αλλά με τον Φίλιπο τον Ποτάμι under center δεν τους βλέπω να μπορούν να πληγώσουν τη passing D των πρωταθλητών της AFC East. Υπάρχει μια περίπτωση να συνεχίσει τα όργια του ο rookie Jonathan Taylor απέναντι στην μέτρια run D που θα βρει μπροστά του απόψε, αλλά είμαι πεπεισμένος ότι δεν θα είναι αρκετό. Όπως και να έχει πάντως, ακόμα κι αν γίνει μεγάλο ντέρμπι, η εντυπωσιακή επίθεση από αέρα του Josh Allen στο τέλος της αναμέτρησης θα τους φέρει από πάνω.\n[email protected]: Το 2020 θα μείνει σαν την χρονιά που το προπονητικό πρόγραμμα τους Sean McVay βρήκε και πάλι την αξιοπιστία που είχε χάσει τα τελευταία δυο χρόνια. Με αναμορφωτή τον νέο DC Brandon Staley, που πήρε μια άρτια στημένη άμυνα από τον μέγα Wade Philips, τα Κριάρια έχουν την Νο.1 Defense στην λίγκα φέτος. Απόψε θεωρώ ότι αυτή η άμυνα τους θα κάνει και τη διαφορά απέναντι σε μια επίθεση που βρίσκεται σε πτωτική πορεία σχεδόν 2 μήνες και τέλος πάντων έχουμε δει και στις δυο μονομαχίες τους φέτος ότι τους έχουν. Ο Goff θα αγωνιστεί παρότι έσπασε τον αντίχειρα του πριν 2 εβδομάδες οπότε προβλέπω ότι με το γρήγορο dink and dunk passing game (χωρίς δηλαδή να βασίζονται στην δυνατότητα του να πασάρει με μεγάλη ακρίβεια μακριά την μπάλα) θα καταφέρουν να σκοράρουν μπροστά περισσότερους πόντους από όσους θα φάνε πίσω.\n[email protected]: Ένα από τα δυο παιχνίδια που έχω μεγαλύτερη αμφιβολία για το τι θα συμβεί σε αυτή την φάση. Ο λόγος που επιλέγω τους γηπεδούχους να παραμείνουν ζωντανοί αυτή της μάχης είναι ξεκάθαρα το front 7 της άμυνας τους, αφού παρά το τρομερό μομέντουμ με το οποίο έρχεται η επίθεση του Tom Brady σε αυτό το ματς, με άλλο τόσο -μπορεί και περισσότερο- μομέντουμ έρχεται η τρομερή άμυνα του Ron Rivera με το ισοπεδωτικό της pass rush. Ιστορικά ο GOAT πάντα αντιμετωπίζει μεγάλα προβλήματα απέναντι σε άμυνες τέτοιου είδους και για να πάρει ανάσα απόψε θα πρέπει να πραγματοποιήσουν season-best performance η φρουρά που έχει μπροστά του. Αν μου πείτε ότι τον τελευταίο καιρό οι συγκεκριμένοι εύσωμοι κύριοι παίζουν lights out, θα το δεχθώ αλλά θα σας παραπέμψω απλά στα στατιστικά των ομάδων που έχουν αντιμετωπίσει τελευταία όσον αφορά το rushing the passer. Spoiler Alert: They’re not good!\n[email protected]: Την Κυριακή επιστρέφουμε στην δράση με την ρεβάνς του περσινού ντέρμπι στο divisional round, αυτή τη φορά έναν γύρο νωρίτερα. Όταν είχαν επιβληθεί με άνεση ο Derrick Henry και η παρέα του επί του τότε μεγάλου φαβορί Ravens, τους οποίους πολλοί έχριζαν ως Conference Title Game locks. Φέτος τα πράγματα είναι πολύ διαφορετικά, με τους Titans να είναι γηπεδούχοι αυτή τη φορά αλλά προσωπικά δεν με πείθουν ότι ακόμα έχουν αναπτύξει αυτό το κάτι που σου κερδίζει τόσο κρίσιμα παιχνίδια. Παίρνοντας αυτό ως δεδομένο αλλά και την δαιμονιώδη φόρμα που διανύουν οι φιλοξενούμενοι θα επιλέξω εκείνους να πάρουν το αίμα τους πίσω και να μείνουν όρθιοι στο τέλος του καλύτερου matchup του Σαββατοκύριακού, πάντα κατά την ταπεινή μου γνώμη.\n[email protected]: Εδώ νομίζω τα πολλά λόγια είναι φτώχια. Οι Bears είναι ξεκάθαρα οι χειρότεροι των 14 και είναι πασιφανές σε όλους ότι προκρίθηκαν στην postseason χάρις στην ανικανότητα των Cardinals να κερδίσουν το οποιοδήποτε κρίσιμο ματς είχαν στο πρόγραμμα τους τον τελευταίο καιρό. Οι Saints, από την άλλη, μπορεί να έχασαν τελικά το #1 seed και το bye week που ερχόταν παρέα με αυτό, αλλά σαν ανταμοιβή της πολύ γεμάτης σεζόν που πραγματοποίησαν πήραν τον ποιο εύκολο αντίπαλο του πρώτου γύρου. Brace for a Blowout!\n[email protected]: Η πρώτη φάση των νοκ άουτ κλείνει με το μακράν πιο φορτισμένο ζευγάρωμα του ΣΚ. Οι Browns που επιστρέφουν στa playoff μετά από 18 ολόκληρα χρόνια μέσω της οριακής νίκης τους επί των Steelers στην 17η και τελευταία αγωνιστική, καλούνται να κάνουν το ίδιο αύριο το βράδυ για να μείνουν ζωντανοί στο όνειρο. Αυτή τη φόρα όμως στις επάλξεις για τους Κιτρινόμαυρους θα είναι και οι δυο ηγέτες τους σε άμυνα κι επίθεση, TJ Watt και Ben Roethlisberger αντίστοιχα, που ξεκουράστηκαν την περασμένη Κυριακή. Όπως και να έχει, θεωρώ ότι παρά τις σημαντικές προσθήκες τους οι Steelers βρίσκονται σε πτωτική πορεία ενώ την ίδια ώρα οι φιλοξενούμενοι ματσάρουν πολύ καλά μαζί τους σε όλα σχεδόν τα μέρη του γηπέδου. Για αυτό λοιπόν θα ακολουθήσω το ένστικτο μου και θα βάλω τα λεφτά μου στον Baker Mayfield και το υποδειγματικό running game που έχει θεσπίσει ο προπονητής τους (και φαβορί για το βραβείο του Coach of the Year), Kevin Stefanski!\nBills, Rams, Buccaneers, Ravens, Saints, Steelers\nColts @ Bills: Η πιο φορμαρισμένη ομάδα της λίγκας αντιμετωπίζει εντός έδρας τους Colts, ένα πολύ σοβαρό σύνολο που όμως δείχνει να έχει ταβάνι, ειδικά όσο ο αγώνας πλησιάζει στο τέλος του. Οι Bills είναι η μόλις η δεύτερη ομάδα στην ιστορία με 20+ 1st Downs σε κάθε παιχνίδι της, ενώ μόνο μία ομάδα έχει κάνει λιγότερα punts σε μία σεζόν 16 αγώνων από αυτούς διαχρονικά. Η ομάδα του Buffalo μπορεί να παίξει με όποιο στιλ απαιτεί η αναμέτρηση, σε αντίθεση με την αντίπαλό της που δείχνει πιο μονοδιάστατη ομάδα και δίκαια είναι το φαβορί για τη νίκη. Πρόβλεψη: Νίκη Bills\nRams @ Seahawks: Οι Seahawks ξεκίνησαν τη χρονιά εξαρτώμενοι απόλυτα από τον Russell Wilson, με αναιμικό running game και ανύπαρκτο pass rush, που εξέθετε την κακή secondary τους. Στο δεύτερο μισό της regular season, η πίεση στον quarterback μετατράπηκε σε φόβητρο και η άμυνα έδεσε, η passing επίθεση όμως ήταν μια από τις χειρότερες στη λίγκα τις τελευταίες εβδομάδες. Οι Rams από την άλλη ήταν σε όλη τη διάρκεια της χρονιάς μια από τις καλύτερες άμυνες της λίγκας, η επίθεσή τους όμως παρουσιαζόταν διαφορετική κάθε εβδομάδα, εξαιτίας του ασταθούς Jared Goff. Η πιθανή απουσία του στο προσεχές παιχνίδι και η συμμετοχή του John Wolford, δίνει κάποια νέα στοιχεία στην επίθεση των φιλοξενούμενων που μπορούν να αποτελέσουν πλεονέκτημα. Ο Aaron Donald και η παρέα του μπορούν να βάλουν δύσκολα στους γηπεδούχους και, παρά τη διαφορά ποιότητας στη θέση του quarterback, να γείρουν την πλάστιγγα της νίκης υπέρ την ομάδα του Los Angeles. Πρόβλεψη: Νίκη Rams\nBuccaneers @ Washington: Ο Tom Brady επιστρέφει στα playoffs με άλλη φανέλα, αλλά με την ίδια δίψα για διάκριση. Απέναντί του η Washington της εκπληκτικής αμυντικής γραμμής, που όμως προκρίθηκε την τελευταία στιγμή από την χειρότερη περιφέρεια του NFL. Οι ομάδες απέχουν παρασάγγας σε ποιότητα υλικού και εμπειρία και οι Buccaneers έδειξαν σημάδια φορμαρίσματος στις τελευταίες αγωνιστικές. Αν η offensive line τους κρατήσει τον σχεδόν βέβαιο Defensive Rookie of the Year Chase Young μακριά από τον 43χρονο Brady, ο αγώνας θα είναι τυπική διαδικασία από πολύ νωρίς. Πρόβλεψη: Νίκη Buccaneers\nRavens @ Titans: Οι Titans έκαναν μια εξαιρετική επιθετική χρονιά, πίσω από τον Derrick Henry των 2000+ rushing γιαρδών, αμυντικά όμως είναι από τις χειρότερες ομάδες στο πρωτάθλημα. Οι Ravens από την πλευρά τους γνώρισαν μια αγωνιστική κάμψη λίγο μετά τα μέσα της σεζόν, στην τελική ευθεία όμως έδειξαν το περυσινό κυρίαρχο πρόσωπό τους, με το Lamar Jackson και το running game να δείχνουν σε εξαιρετική κατάσταση και την άμυνα να κατεβάζει εμφατικά ρολά. Το ματς είναι ταυτόχρονα και ρεβάνς του περσινού divisional game που βρήκε νικητές εκτός έδρας τους προσεχείς γηπεδούχους, γεγονός που αποτελεί έξτρα κίνητρο για την ομάδα της Baltimore και αυξάνει τις πιθανότητες μιας έκπληξης. Πρόβλεψη: Νίκη Ravens\nBears @ Saints: Οι Saints, εκτός απροόπτου, θα είναι πλήρεις σε επίθεση και άμυνα και αυτό τους καθιστά αυτομάτως τεράστιο φαβορί απέναντι στην ομάδα του Chicago. Οι Bears έδειξαν κάποια θετικά στοιχεία στα τελευταία παιχνίδια, απέναντι στην ομάδα της Νέας Ορλεάνης όμως δε θα μπορέσουν να τρέξουν τη μπάλα αποτελεσματικά, αλλά ούτε και να πασάρουν εύκολα. Ο Drew Brees από την άλλη δεν είναι 100% έτοιμος, η επίθεση της ομάδας του όμως έχει αρκετές επιλογές και ευελιξία που τη βοηθούν να σκοράρει αρκετά, ώστε να μη κινδυνεύσει να χάσει το εισιτήριο για το divisional round. Πρόβλεψη: Νίκη Saints\nBrowns @ Steelers: Στον τελευταίο αγώνα της κανονικής περιόδου, οι Steelers έφτασαν ένα βήμα από τη νίκη κόντρα στους προσεχείς αντιπάλους τους, παίζοντας με αναπληρωματικό quarterback και με κάποιους παίκτες-κλειδιά εκτός αποστολής. Όντας πλήρης, η ομάδα του Pittsburgh υπερτερεί σε εμπειρία, έχει μια εκπληκτική άμυνα και την παράδοση με το μέρος της. Οι Browns από την άλλη έχουν ήδη γράψει ιστορία απλά υπάρχοντας στην post season, η απειρία τους όμως και κάποια προβλήματα με τον Covid 19 πιθανότατα θα αποτελέσουν τροχοπέδη για την περαιτέρω πορεία τους τη φετινή σεζόν. Πρόβλεψη: Νίκη Steelers\nColts, Steelers, Ravens, Buccaneers, Seahawks, Saints\nΞεκινώντας με την ανατροπή του Wild Card γύρου, οι Colts μπορεί να μην είναι μια φαντεζί ομάδα αλλά μπορούν να κάνουν ορισμένα πράγματα σταθερά και σωστά. Μπορούν να τρέξουν την μπάλα, μπορούν να παίξουν σοβαρή άμυνα και ενίοτε, όταν ο γερόλυκος Rivers έχει κέφια, έχουν και passing game. Οι Bills είναι θεωρητικά καλύτεροι και έδωσαν μια εντυπωσιακή παράσταση κόντρα στους Dolphins, αλλά κάτι μου λέει πως θα μείνουν με την γλύκα. Οι Steelers μπορεί να έχασαν οριακά την περασμένη εβδομάδα από τους Browns, αλλά έπαιζαν χωρίς τον Big Ben και εκτός έδρας. Μέσα στο Pittsburgh, σε αγώνα playoffs και με αντίπαλο που τον ξέρουν τόσο καλά όσο οι Browns θεωρώ πως έχουν εύκολα τον πρώτο λόγο. Παραμένει πάντως το πιο συναρπαστικό παιχνίδι του wild card round και σίγουρα θα ξενυχτήσω την Κυριακή για να το δω ζωντανά. Τέλος για την AFC οι Ravens περίμεναν έναν χρόνο για την ευκαιρία να πάρουν εκδίκηση από τους Titans για τον περσινό αποκλεισμό. Η ζωή σπάνια δίνει τέτοιου είδους δεύτερες ευκαιρίες και οι Ravens, παρότι δεν έχουν την περσινή σαρωτική επίθεση, έχουν τα φόντα να αποκλείσουν τον Derrick Henry και την παρέα του. Ο συνδυασμός του Henry στο running game με τον Tannehill και τους Corey Davis και AJ Brown έχει αποδειχθεί θανατηφόρος τους τελευταίους 14 μήνες, αλλά η άμυνα των Ravens πιστεύω πως μπορεί να αντεπεξέλθει. Ο Lamar χρωστάει μια μεγάλη εμφάνιση και το ίδιο ισχύει για τον Mark Andrews.\nΠερνώντας στην NFC, οι Bucs πήραν το ανεπίσημο “bye” βρίσκοντας στο δρόμο τους τον εκπρόσωπο της NFC East. Δεν μπορώ καν να διανοηθώ πως μια ομάδα με τον Brady στο τιμόνι και τους Mike Evans, Chris Godwin, Antonio Brown και Gronk θα δυσκολευτεί να περάσει το εμπόδιο μιας ομάδας που στηρίζεται στον Alex Smith και τον εξαιρετικό αλλά όχι αρκετό Chase Young. Οι Seahawks όπως φαίνεται θα αντιμετωπίσουν τον John Wolford στην θέση του Jared Goff και αυτό από μόνο του είναι τεράστιο πλεονέκτημα. Μπορεί οι Rams να κέρδισαν υπό την καθοδήγηση του Wolford τους Cardinals σε παιχνίδι win-and-in, αλλά μην ξεχνάμε πως αντίπαλος ήταν ο Chris Streveler και όχι ο Kyler Murray για το μεγαλύτερο κομμάτι του παιχνιδιού. Ο Russell θα βρει τρόπο να γλιτώσει από τις δαγκάνες του Aaron Donald αρκετές φορές για να δώσει την νίκη στην ομάδα του. Τέλος οι Saints θα παίξουν εντός έδρας με τους προβληματικούς Bears που μπήκαν στα playoffs με ρεκόρ 8-8 και από το παράθυρό χάρη στην ήττα των Cardinals. Η δυνατή άμυνα των Bears τους κρατάει στα παιχνίδια, αλλά αργά ή γρήγορα το επιθετικό ταλέντο των Saints θα τους επιτρέψει να σκοράρουν, ενώ η άμυνα τους μπορεί να κάνει πάρτι απέναντι στον Trubisky...εκτός αν δούμε κανένα μαγικό με Big D*** Nick Foles.\nColts @ Bills: Οι Bills είναι η πιο φορμαρισμένη ομάδα της AFC και τα betting markets φαινεται να πιστεύουν στην επικράτησή τους. Ο Josh Allen είναι δικαίως φέτος second team All Pro και είναι Οι φιλοξενούμενοι εξαρτώνται πάρα πολύ από την απόδοση του Philip Rivers, αφού δεν έχουν κερδίσει αγώνα με κακή απόδοση του QB τους. Οι Colts θα προσπαθήσουν να τρέξουν τη μπάλα και οι Bills δεν έχουν την καλύτερη run defense, οπότε θα έχει ενδιαφέρον να δούμε κατά πόσο θα μπορέσουν να ελέγξουν το Time of Possession. Παρόλ’αυτά οι γηπεδούχοι, με την εκρηκτική επίθεση τους, θα καταφέρουν να προκριθούν στον επόμενο γύορο.\nRams @ Seahawks: Η τρίτη αναμέτρηση των division rivals για φέτος, στις δύο προηγούμενες είχαν από μία νίκη. Το ερωτηματικό για τους Rams είναι η κατάσταση του Jared Goff και κατά πόσο θα τον επηρεάσει η εγχείρηση στον αντίχειρά του. Βέβαια η γενικότερη φόρμα του και πριν τον τραυματισμό ήταν κακή. Το ίδιο όμως ισχύει και για τον Russell Wilson, ο οποίος μετά από ένα καταπληκτικό ξεκίνημα, από την 9η αγωνιστική και μετά είναι κάτω από τη μέση στα QB grades του PFF. Η άμυνα των Rams είναι πολύ κακό matchup για αυτό που θέλουν να κάνουν οι Seahawks (long passing plays) και ο Jalen Ramsey είναι κακό matchup για τον DK Metcalf. Παρόλο που οι Seahawks δείχνουν να είναι το φαβορί, οι φιλοξενούμενοι θα πάρουν την νίκη, στην πρώτη έκπληξη του Wild Card Weekend.\nBuccaneers @ Washington Football Team: Ο Arians δήλωσε ότι αντιμετωπίζουν το WFT ως ομάδα που ήταν 6-1, διότι αυτό είναι το ρεκόρ τους με τον Alex Smith under center. Βέβαια αυτό δε λαμβάνει υπόψιν το επίπεδο των αντιπάλων που αντιμετώπισαν και είναι περισσότερο coach speak, για να κρατήσει την ομάδα του συγκεντρωμένη. Η άμυνα του WFT έχει παίξει πάρα πολύ καλά φέτος, αλλά εξίσου καλά παίζει και η επίθεση των Buccaneers τις τελευταίες εβδομάδες. Αν και η ιστορία έχει δείξει ότι ομάδες που κερδίζουν division με 7-9, κερδίζουν το Wild Card match, δε μπορούμε να φανταστούμε πως θα χάσουν οι Buccaneers με τόσο φορμαρισμένο Tom Brady.\nRavens @ Titans: Ίσως το πιο ενδιαφέρον ματς του Wild Card Weekend, οι πολύ ανεβασμένοι Ravens θα επισκεφτούν τους επίσης φορμαρισμένους Titans στην ρεβάνς του περσινού Divisional Round. Το ματς προβλέπεται εξαιρετικά αμφίρροπο και πολλά θα εξαρτηθούν από το πώς θα ξεκινήσει το σκοράρισμα. Το μεγάλο ερωτηματικό είναι τι θα γίνει αν βρεθούν πίσω στο σκορ οι Ravens και αναγκαστούν να βασιστούν περισσότερο στο passing game τους. Αν όμως υπάρχει μία άμυνα στα φετινά playoffs ενάντια στην οποία μπορείς να πασάρεις, είναι αυτή των Titans. Καθαρά και μόνο λόγω των φορμαρισμένων Tannehill, AJ Brown, Corey Davis και Derrick Henry, θα πάμε με τους γηπεδούχους. Παρόλ’αυτά δε θα αποτελέσει έκπληξη κανένα αποτέλεσμα στο συγκεκριμένο ματς.\nBears @ Saints: Επειδή στα playoffs τα πάντα παίζουν, όσοι περιμένουν τους Bears να παραδοθούν με τα χέρια κατεβασμένα, μπορεί και να εκπλαγούν. Είναι ξεκάθαρο όμως ότι οι γηπεδούχοι είναι μεγάλο φαβορί στο συγκεκριμένο ματς. Η ανεβασμένη τους άμυνα θα δημιουργήσει πολλά προβλήματα στον Mitch Trubisky και τον Matt Naggy, ενώ το φιλικό περιβάλλον του Dome, θα επιτρέψει στον Brees να παίξει καλύτερα από ότι θα έπαιζε σε κρύο out door game. Εύκολα ή δύσκολα θα καταφέρουν να πάρουν την νίκη οι Saints.\nBrowns @ Steelers: Άλλος ένας αγώνας που θα δει δύο division rivals να αναμετριούνται για τρίτη φορά τη φετινή σεζόν. Την περασμένη μόλις αγωνιστική οι Browns κατάφεραν έστω και με δυσκολία να κερδίσουν τους Steelers του Mason Rudolph. Τώρα θα αντιμετωπίσουν τον Big Ben και όλη την άμυνα των Steelers. Μεγάλο πλήγμα η απώλεια του Kevin Stefanski και μέρος του τεχνικού επιτελείου των Browns. Θα χρειαστεί πολύ καλή εμφάνιση από τον Baker Mayfield και την O-Line των Browns, αν θέλουν να έχουν ελπίδα. Επίσης ο Myles Garrett θα πρέπει να πραγματοποιήσει εμφάνιση αντάξια του All-Pro status του και να προκαλεί pressure στα long drop backs του Big Ben. Αν οι Browns είχαν στη διάθεσή τους το τεχνικό επιτελείο τους, θα μπορούσαν να κάνουν την έκπληξη, αλλά έτσι όπως δείχνουν τα πράγματα, οι Steelers θα προκριθούν μάλλον στον επόμενο γύρο.\nBills, Rams, Bucs, Ravens, Saints, Steelers\nColts @ Bills - Νικητής Bills : Η εκδίκηση του Josh Allen απέναντι στην football analytics κοινότητα του Twitter που τόσο τον είχε χλευάσει, θα είναι να πετάξει εκτός το απόλυτο φετινό darling τους.\nRams @ Seahawks – Νικητής Rams : Ο προσωπικός “McVay του McVay” Brandon Staley, ο defensive coordinator που επέλεξε το καλοκαίρι ο προπονητής των Rams να ανεβάσει επίπεδο τόσο τους Rams όσο και τον ίδιο, έχει φτιάξει την καλύτερη άμυνα του πρωταθλήματος. Οι Rams θα περάσουν τους ασταθείς Seahawks, όποιος κι αν παίξει QB το Σάββατο.\nBucs @ WFT – Νικητής Bucs : Η ομάδα του Arians τους ξετινάζει τους αδύναμους, δεν δείχνει οίκτο. Ο Ron Rivera χτίζει μια defensive line for the ages και η ομάδα του είναι ένα QB μακριά από το να γίνει κακός μπελάς για όλους.\nRavens @ Titans – Νικητής Ravens : Το πιο αμφίρροπο παιχνίδι, ξεκάθαρα. Οι Titans από ένα σημείο και μετά, έχουν παρατήσει την άμυνα και αυτό δεν είναι ποτέ καλό νέο όταν παίζουν με μια ομάδα η οποία, δεν σε αφήνει άναυδο με την απόδοση της αλλά, εμφανίζει ισορροπία σε όλες τις γραμμές. Δεν νομίζω ότι θα την πατήσει και δεύτερη συνεχόμενη χρονιά ο Harbaugh.\nBears @ Saints - Νικητής Saints : Let’s keep it simple, οι Saints σε σχέση με το Chicago είναι ένα επίπεδο πάνω σε όλα και το μόνο που έχουν να φοβούνται γενικότερα στα πλέι-οφ, είναι τον κακό τους εαυτό, τους διαιτητές και τους Vikings. Όσο αφορά τους Bears, mark my words, με Trub θα συνεχίσουν και του χρόνου.\nBrowns @ Steelers – Νικητής Steelers : Οι Browns είναι η ομάδα που έρχεται, οι Steelers αυτή που φεύγει. Μολαταύτα, η ομάδα του Stefanski είναι ένα χρόνο μακριά ακόμη.\nBills, Seahawks, Buccaneers, Titans, Saints, Browns\nΜατσάρες στα 6 πλέον παιχνίδια του Wild Card γύρου των φετινών playoffs και θα ξεκινήσω από τα ξεκάθαρα φαβορί. Buccaneers και Saints δύσκολα θα αντιμετωπίσουν δυσκολίες απέναντι σε Football Team και Bears αντίστοιχα. Brady και Brees φέρνουν εμπειρία που πάντα μετράει σε τόσο μεγάλα παιχνίδια και δεν περιμένω να δω ιδιαίτερες εκπλήξεις. Bills και Colts είναι μακράν το αγαπημένο μου ζευγάρι σε αυτόν τον γύρο και θα τα πούμε αναλυτικότερα στο preview όμως θα δώσω ένα μικρό αβαντάζ στον εξαιρετικό φέτος Josh Allen. To Seahawks-Rams είχε όλες τις προϋποθέσεις για ένα φανταστικό ντέρμπι όμως ο τραυματισμός του Goff και η αμφίβολη συμμετοχή του φέρνει την ομάδα του LA σε δύσκολη θέση. O Wilson μπορεί στο 2ο μισό της χρονιάς να χάθηκε λίγο αλλά παραμένει ο παίκτης που μπορεί να κάνει τη διαφορά. Οι Ravens πάνε στο Nashville σε εξαιρετική κατάσταση με 5 σερί νίκες όμως θα ποντάρω, όπως και πέρσι, στους Titans. Ο Henry έκανε και φέτος εξωπραγματικά πράγματα ενώ ο Tannehill έχει δείξει σε όλους πως ξέρει να τιμωρεί άμυνες που εστιάζουν στον Henry. Στο τέλος άφησα το πιο απρόβλεπτο κατ’ εμέ παιχνίδι που δεν είναι άλλο από αυτό των Steelers απέναντι στους Browns. Οι γηπεδούχοι ξεκίνησαν με 11-0 όμως ξεφούσκωσαν δραματικά στο κλείσιμο της χρονιάς και απέναντι τους θα βρουν μια ομάδα με μπόλικό ενθουσιασμό και ταλέντο. Παρά την απουσία του HC Stefanski λόγω covid, θα ποντάρω στην έκπληξη.\nBills, Seahawks, Buccaneers, Ravens, Saints, Steelers\nΑυτό δεν είναι ένα συνηθισμένο Wild Card Weekend αφού λόγω των ειδικών συνθηκών έχουμε έξι αγώνες αντί για τέσσερις, οπότε δικαιολογημένα το λέμε Super Wild Card Weekend.\nΘα λιώσουν οι καναπέδες το Σαββατοκύριακο και τα παιχνίδια είναι για όλα τα γούστα. Το μόνο που μας χαλάει είναι τα προβλήματα που έχουν οι ομάδες με την πανδημία αφού θα μείνουν εκτός αγώνων αρκετοί καλοί παίκτες.\nΑς τα πάρουμε ένα – ένα: Οι Bills είναι σε τρομερή κατάσταση και η άμυνά τους βρίσκει τα πατήματά της στο κρίσιμο σημείο. Απέναντι στον Rivers και τους Colts δεν θα έχουν πρόβλημα.\nΈνα από τα δύο ντέρμπι (θαρρώ) θα γίνει στο Σιάτλ. Seahawks και Rams μοιράστηκαν τις νίκες στην κανονική σεζόν και είναι ισοδύναμες ομάδες. Θα γίνει μάχη χαρακωμάτων, χαμηλό σκορ και ντέρμπι μέχρι την τελευταία περίοδο όταν και ο Russ θα μαγειρέψει τη νίκη των γηπεδούχων.\nΗ άμυνα της Washington θα κάνει δύσκολη τη ζωή του Brady αλλά η ομάδα του Rivera σκοράρει με το σταγονόμετρο και θα χάσει με χαμηλό σκορ.\nΑν παίξει ο Camara οι Saints θα κάνουν πάρτι κόντρα στους Bears, αν όχι θα νικήσουν λίγο πιο δύσκολα.\nΔεν είναι σε σούπερ κατάσταση οι Steelers αλλά με τόσα προβλήματα λόγω COVID-19 που έχουν οι Browns θα ποντάρουμε στους γηπεδούχους.\nBills, Titans, Seahawks, Buccaneers, Saints, Steelers\nBills: Η μεγαλύτερη φετινή έκπληξη με τη μηχανή του Allen να τρέχει και να μη σταματιέται. Μία πολύ δυνατή άμυνα, η προσθήκη του legend Diggs, η τρομερή χρονιά του Cole Beasley, μέχρι και ο Bass είναι άπταιστος, όλα λειτουργούν όπως θα έπρεπε και αν είχαν έναν αξιόπιστο running back τους είχα για superbowl contenders. Μακάρι να συμβεί αυτό ακόμα και έτσι γιατί οι Bills κέρδισαν τη συμπάθεια όλων μας και θέλουμε να τους δούμε στο βάθρο.\nTitans: Είναι και Derick και Henry το παιδί, απλά δεν ξέρω που θα είχαν φτάσει οι titans μέχρι τώρα αν τον είχαν βασικό πριν 2 χρόνια. Ο Tanehill και η παρέα του είναι εξαιρετικά επικίνδυνη και θα τολμούσα να πω για τον ίδιο ότι είναι ίσως από τους πιο clutch φέτος χωρίς να φοβάται το χέρι του και είναι λογικό, έχει έναν terminator ονόματι Brown να τον περιμένει σε κάθε throw. Αν καταφέρουν με τη σταθερή καλή τους άμυνα να αφαιρέσουν το running game του Lamar Jackson (aka Krits treats) τότε οι Titans θα έχουν φτάσει για δύο χρόνια σερί στα AFC Semis.\nSeahawks : Ο κοντός είναι αλλιώς και αν νομίζετε ότι με αυτό το μικρό slamp που περνάει ότι θα κάτσει να χάσει τότε κλείστε το παιχνίδι από τώρα. Ο Russell Wilson φέτος έχει να αποδείξει πολλά, ίσως ο πιο ανθεκτικός QB στο league, τόσο που οι Seahawks δε σκέφτεται καν τον back up τους. Αυτός ο συμπαθέστατος και εμβληματικός quarterback φέτος έχει άπειρα όπλα για να απειλήσει άλλη μια φορά το Lombardi trophy, Chris Carson, Lockett, Metcalf ακόμα και η επιστροφή του Josh Gordon δείχνει ένα πράγμα, πώς με τέτοια κάκιστη άμυνα θα προσπαθήσουν να σκοράρουν κάθε φορά σε high volume... Will they?\nBuccaneers : Ίσως η ομάδα με την μεγαλύτερη προσοχή του League, όλα τα μάτια στραμμένα πάνω στον 6 φορές πρωταθλητή, μπορεί να το ξανακάνει? Αντέχει? Εγώ θα σας έλεγα ότι το κάνει και στον ύπνο του αλλά πολλές φορές έχουμε δεί να γίνονται τα απίστευτα στο πρωτάθλημα του nfl. Διανύοντας τα 43 του χρόνια και με ένα απίστευτο receiving team (Evans, Brown, Gronk) θέλει να φτάσει εκεί που ήταν δύο χρόνια πριν, στην κορυφή. Η Washington είναι αρκετά σκληρή ομάδα αλλά δε σκοράρει εύκολα, θα φάει ο αγαπημένος μας Chase Young λίγο από τον Tom ή μήπως θα το πληρώσει για τα μεγάλα του λόγια.\nSaints : Το κύκνειο άσμα του Drew Brees, ίσως ένας από τους καλύτερους quarterbacks που έχουν περάσει ποτέ από τα γήπεδα, θα έχει την ευκαιρία να περάσει για τελευταία φορά από τα playoff και αυτή τη φορά θα έχει μαζί του το δίδυμο Thomas – Kamara, που φέτος βρέθηκαν ελάχιστα μαζί στο ίδιο γήπεδο. Οι Saints έχουν προβλήματα ρυθμού και αυτό λόγω τραυματισμών, ο Brees δεν ξέρουμε πόσο φορμαρισμένος είναι για έναν challenging αγώνα με την άμυνα του Chicago. Παρόλα αυτά μην ξεχνάμε ότι είναι ομάδα του λίγου Foles, του λιγότερου Trubisky και του πουθενά Graham (πάρτα άχρηστε). Saints will steam roll Bears.\nSteelers : Κάμερα σε μένα, juju αγόρι μου πας καλά? Όταν ο top cheerleader εεε receiver ήθελα να πω, των steelers σταματάει να χορεύει και να πιάνει μπάλες, τότε γίνεται δουλειά, ακόμα δε μπορώ να καταλάβω πως έχασαν από τους Bengals. Τώρα έχουν να αντιμετωπίσουν ακόμα μία ομάδα του Ohio και rival αντίπαλο που πραγματικά δεν ψυχολογείται. Οι Browns τη μία είναι ομαδάρα την άλλη είναι για xfl, ανάλογα με τα κεφάκια του Κου Baker μας, παρόλα αυτά οι Steelers είναι πιο γεμάτη ομάδα με περισσότερη εμπειρία σε post season και θα αξιοποιήσουν οτι δύναμη τους έχει μείνει για την απόσυρση του Big Ben, όχι εύκολα αλλά οι Steelers θα το κλέψουν.\nBills, Steelers, Seahawks, Buccaneers, Bears\nColts @ Bills: Ξεκινάμε τα φετινά play-off με ένα συναρπαστικό παιχνίδι ανάμεσα στους γηπεδούχους Bills, οι οποίοι υποδέχονται τους Colts. Ένα παιχνίδι που πιστεύω ότι οι Bills θα κερδίσουν εύκολα ή δύσκολα, καθώς την δεδομένη στιγμή είναι μια από τις πιο φορμαρισμένες ομάδες στην λίγκα. Άτυχοι οι Colts, διότι με την αμυντική τους λειτουργία θα μπορούσαν να πάνε μακριά στα φετινά play-off, αλλά δυστυχώς δεν νομίζω ότι η “Mafia” θα τους κάνει αυτή την χάρη.\nRavens @ Titans: Ίσως το πιο αμφίρροπο και πιο δύσκολο παιχνίδι στα φετινά Wild card καθώς είναι πολύ δύσκολο να προβλέψει κανείς το αποτέλεσμα του και ποιον θα δούμε να περνά στην επόμενη φάση. Θα έλεγα ότι το συγκεκριμένο παιχνίδι αποτελεί την επίτομη ενός play-off game, καθώς μιλάμε για δυο ομάδες οι οποίες είναι παρόμοιες στο στιλ παιχνιδιού τους, έχουν έντονες συγκινήσεις στο παρελθόν με τις αναμετρήσεις τους και φυσικά μια “αδυναμία” η μια στην άλλη καθώς μπορείτε να θυμηθείτε την έγινε στην κανονική περίοδο. Θα μου επιτρέψετε σαν φαν των Titans να μην πάρω θέση στο συγκεκριμένο παιχνίδι για να παραμείνω όσο μπορώ αντικειμενικός και να αφήσω το αποτέλεσμα να μιλήσει από μόνο του.\nBrowns @ Steelers: Εντάξει οι Browns μπήκαν στα play-off μετά από 20+ χρόνια, αλλά κάπου εδώ νομίζω ότι είναι αρκετό. Οι Steelers τους κάνανε την χάρη την προηγούμενη εβδομάδα, αλλά πλέον τα πράγματα σοβαρεύουν και οι σοβαρές ομάδες με σοβαρούς QB (όχι φουρνάρηδες) προχωράνε.\nRams @ Seahawks: Δεν γνωρίζω ακόμη αν θα παίξει ο QB Jared Goff , αλλά αν τελικά αγωνιστεί ή όχι, δεν νομίζω ότι Rams θα μπορέσουν να περάσουν από το Seattle και αυτό γιατί έχω απόλυτη εμπιστοσύνη στην εμπειρία του QB Russell Wilson, ο οποίος πλέον είναι ικανός, όπως είδαμε όλη την χρόνια, να διαχειριστεί καταστάσεις και τυχόν προβλήματα για αυτόν και την ομάδα του.\nBuccaneers @ Washington: Tom Brady. Αυτό τα λέει όλα για το συγκεκριμένο παιχνίδι. Ίσως η πιο εύκολη διασταύρωση σε όλο το Wild Card, καθώς οι Buccaneers είναι το απόλυτο φαβορί απέναντι στην Washington, και τα λόγια είναι περιττά. Εύκολο απόγευμα για τον QB Tom Brady και την παρέα του τόσο στην άμυνα όσο και στην επίθεση.\nBears @ Saints: Παραδοσιακά μια μεγάλη έκπληξη γίνετε πάντα στα play-off και πιστεύω ότι την φετινή χρονιά θα πραγματοποιηθεί στην Νέα Ορλεάνη με μεγάλο θύμα τους Saints. Δεν ξέρω τον λόγο αλλά η αλήθεια είναι ότι δεν βλέπω και παρά πολύ καλά τον QB Drew Brees και αυτό με ανησυχεί. Δεν νομίζω ότι οι Bears έχουν την υπέρ ομάδα για play-off αλλά η άμυνα τους μπορεί να κάνει την ζημία και ταυτόχρονα την μεγάλη έκπληξη.\nBills vs Colts: Νικητής Bills.. Ωραίο ματς θα γίνει ανάμεσα σε δύο πολύ καλές ομάδες αλλά τον πρώτο λόγο θα έχουν οι γηπεδούχοι με τον Josh Allen σε τρομερή κατάσταση.\nSeahawks vs Rams: Νικητής Rams.. Παιχνιδαρα στο Lumen Field.. Wilson vs Donald.. D.K vs Ramsey.. Κάτι η άμυνα των φιλοξενούμενων κάτι η απουσία του κόσμου από τις εξέδρες γέρνουν την πλάστιγγα υπέρ των Rams.\nWFT vs Buccaneers: Νικητής Buccs.. Παιχταράς ο Chase Young αλλά δεν έχουν την ομάδα για να αποκλείσουν την αρμάδα του Brady.\nTitans vs Ravens: Νικητής Titans.. Άλλη μια ματσαρα που θα κριθεί στις λεπτομέρειες και βρίσκει σε πολύ καλή κατάσταση και τις δύο ομάδες.. Οριακά υπέρ του King Henry2K το ματς.\nSaints vs Bears: Νικητής Saints.. Εύκολα ή δύσκολα ακόμα και αν δεν αγωνιστεί ο Kamara οι γηπεδούχοι θα περάσουν.\nSteelers vs Browns: Νικητής Steelers.. Κάτι το covid outbreak στο στρατόπεδο των φιλοξενούμενων κάτι που δεν μπορώ να εμπιστευτώ ακόμα τον Mayfield με πάνε με το μέρος των πιο έμπειρων σε playoff γηπεδούχων.. Πιστεύω θα έχει πολύ "ξύλο" ο αγώνας.\nBills, Seahawks, Βuccaneers, Titans, Saints, Browns\nColts @ Bills: Οι Bills έκαναν μια τρομερή σεζόν, παίζουν εκπληκτικά τελευταία, πήραν την AFC East άνετα, έχουν τον Allen MVP candidate και πάνε καρφί για τελικό περιφέρειας. Δεν νομίζω η αστάθεια των Colts να τους κάνει τη ζημιά.\nRams @ Seahawks: Το derby της NFC West όπου ο νικητής θα κριθεί στις λεπτομέρειες. Οι Rams έχουν αμυναρα με ηγέτη τον Donald, ενώ από την άλλη πλευρά η παραδοσιακά καλή άμυνα των Seahawks είναι παρελθόν με εξαίρεση 2-3 playmakers. Γενικά δεν μ’ αρεσει να ποντάρω κόντρα σε Carroll-Wilson τους οποίους έχω πολύ ψηλά και ικανούς για μεγάλα πράγματα.\nBuccaneers @ Football Team: O Brady συνεχίζει το “GOATing” στα 43 του και με νέα ομάδα και δεν θα μπορούσε να βρει ευκολότερο αντίπαλο μιας και θα αντιμετωπίσει τον νικητή του division της “ντροπής”. Ο φοβερός rookie Young θα έχει κάνα δυο sacks αλλά μέχρι εκεί, οι Bucs πάνε για περίπατο στην Washington.\nRavens @ Titans: Πάμε για έναν old school αγώνα με full running plays, από την μια το all around running game των Ravens εναντίον του King “2000” Henry. Οι Ravens υπερτερούν σε άμυνα αλλά οι Titans θεωρώ έχουν πιο πλήρη ομάδα.\nBears @ Saints: Οι Saints ήθελαν νίκη των Bears την τελευταία αγωνιστική με τους Packers για να πάρουν αυτοί την 1η θέση και το Bye ώστε να έχουν έτοιμους τους super stars τους, όμως οι αντίπαλοι τους σε αυτήν την αναμέτρηση δεν τους έκαναν τη χάρη. O Trubisky θα φ\nJets @ Eagles Preview - G5 2019\nΑνεβαίνοντας στο hype train των Browns


Προτασεις αναβαθμισης ηχου τηλεορασης - Home Cinema - Insomnia.gr\n4 Απριλίου στο Home Cinema\nΕχω την samsung ue55ru7102,την εχω μεσω οπτικης ινας τα edifier 1280BD τα οποια ειναι πολυ καλα monitor ηχεια και πολυ καλη ποιοτητα ηχου για τα λεφτα που τα πηρα.\nΤι ειναι καλυτερο να παω μετα απο monitor ηχεια,soundbar οπως την samsung r550 το οποιο εχει δεξι αριστερο και μεσαιο ή να φτιαξω ενα home cinema 3.1?!\nΗ τηλεοραση μου υποστηριζει μεχρι dolby digital+ και μου βγαζει και μια επιλογη dolby atmos compatible.\nΘα ηθελα να ακουσω γνωμες και προτασεις.\nΕχω χαμηλο budget,νταβανι μεχρι 200€\nΣιγουρα "καλυτερη" λυση ειναι ο ενισχυτης γιατι σου δινει και περισσοτερες επιλογες αλλα και την δυνατοτητα της αναβαθμισης-αλλαγης σε βαθος χρονου.\nΟρεξη να εχεις να ασχολεισαι και να ξοδευεις.\nΗ μπαρα ομως,και αυτην που βλεπεις αλλα και αυτη για παραδειγμα https://www.skroutz.gr/s/23669072/LG-SNH5.html\nπου ειναι στα ιδια οικονομικα ορια που εχεις θεσει,εχουν αμεσα καλυτερα αποτελεσματα.Την αγοραζεις,την συνδεεις και δουλευει με την πρωτη.\nΓια ενισχυτη στο πλαφον σου,λογικα θα πας σε μεταχερισμενο και το ιδιο λιγο-πολυ ισχυει και για τα ηχεια.\nΚαι στο site θα βρεις καποιες λυσεις στις αγγελιες για αρχη.\nΑυτος για παραδειγμα ειναι καλη περιπτωση https://www.insomnia.gr/classifieds/item/1740468-marantz-nr1504-home-cinema-ενισχυτής-51/\nΚατοπιν εχεις να ψαχτεις για ματσαρισματα,καλωδιωσεις και παει λεγοντας.\nΕχει την πλακα του🙂αλλα θελει χρονο-χρημα.\nΕπεξ/σία 6 Απριλίου από bill36\nΣτις 4/4/2021 στις 2:06 ΜΜ, Drake27 είπε\nΓια να δεις ουσιαστικη βελτιωση,πρεπει να πας σε ενισχυτη και ηχεια ή πηγαινε σε ενα καλυτερο ηχειο μονιτορ.Αν ομως το ταβανι ειναι στα 200 ευρω,μεινε οπως εισαι.\nΕπεξ/σία 6 Απριλίου από tasos2012\nΕυχαριστώ πολύ για της προτάσεις σας,τελικά βρήκα ελαφρώς μεταχειρισμένη την ηχομπαρα της lg\nΈχει Dolby Atmos καθώς και 4Κ hdr passthrough ώστε να μην χάσω μια HDMI θύρα από την τηλεόραση και με δυνατότητα στο μέλλον να πάρω και τα πίσω ασύρματα ηχεία και να το κάνω 5.1.2\nΚαι απλά έπαθα πλάκα με την ποιότητα ήχου που βγάζει σε ταινίες/σειρές που έχουν Dolby Atmos.\n53 λεπτά πριν, Drake27 είπε\nΑλλαξες ομως κατηγορια και τιμη σε αυτο που αγορασες τελικα.\nΣυνηθως ομως ετσι κανουμε ολοι μας οταν μας πιανει το σαρακι της αγορας!\nΝα τα παρεις τα πισινα καποια στιγμη γιατι ακομη στο Σκρουτζ γραφουν οτι κανουν μεγαλη διαφορα στο surround.\nΑυτό διάβασα και εγώ,και το παλικάρι που μου την πούλησε μου είπε ότι είχε πάρει και τα πίσω αλλά τα έδωσε ποιο μετά λόγο πρόβλημα χώρου,αλλά η εμπειρία ήταν φοβερή στο σύνολο από ότι είπε.\nΤην ηχομπαρα την πήρα με +20€ από το budget που είχα βάλει όριο.\nΕρώτηση γενικά,διάβασα σε PDF που έχει η Dolby για την σωστή τοποθέτηση της ηχομπαρας με upfiring speakers είναι λίγο ποιο μπροστά από την τηλεόραση,να έχει ένα κενό και όχι ακριβώς μπροστά για καλύτερη απόδοση του ήχου περιβάλλοντος.\nΑυτο ισχυει για ολα τα ηχεια σε γενικες γραμμες,πλην του γουφερ σε καποιες περιπτωσεις.\nΠρεπει να ειναι υπαρχει ενα κενο αναμεσα στο σωμα του ηχειου και την οποιαδηποτε επιφανεια για σωστη αντιχηση-αντανακλαση και παει λεγοντας.\nΠροφανως,το ιδιο ισχυει και για την μπαρα σε σχεση με την τηλεοραση.\nΚαποιοι ποντοι αποσταση δημιουργουν μεγαλυτερο ηχητικο φασμα.\nΒεβαια,αυτα ειναι και λιγο θεωρητικα και υπο ιδανικες συνθηκες.\nΑν εχεις μονο μια θεση στο επιπλο για να βαλεις το οτιδηποτε,θα το βαλεις εκει και τελος(αρκει να εγκρινει και ο κυρης του σπιτιου,η συζυγος..).\nΕγω δυστυχως στην τελευταια αλλαγη ενισχυτη,οταν καταλαβε οτι το πλανο ηταν ακομη δυο ηχεια για την οροφη ή πανω στο συνθετο εναλλακτικα,δεν το αντιμετωπισε με τρελη ενσυναισθηση..αρα παει το Atmos.....\n52 λεπτά πριν, bill36 είπε\nΕμένα δεν μπόρεσε να πει κάτι 😂😂 απλά μπήκα μέσα με την ηχομπαρα και μέχρι να πει κουβέντα τα είχα στήσει ήδη 😂😂\nΤώρα λόγο ότι σε λίγους μήνες θα έρθει και ο μικρός στον κόσμο δεν θα πάρω τα πίσω ηχεία αλλά σε λίγους μήνες βλέπω να τα τσιμπάω,ήδη έχουμε πάθει πλάκα με το atmos,αρκετές σειρές και ταινίες στο Netflix υποστηρίζουν Atmos και τα πάνω ηχεία δίνουν όγκο και βάθος στον ήχο του περιβάλλοντος.


Η βασική αρχή κάθε διαιτολόγου: «Τρώω σωστά και δεν πεινάω» – dietup.gr\nΟι περισσότεροι άνθρωποι που έχουν επισκεφτεί έστω και μια φορά στη ζωή τους έναν διαιτολόγο ή έναν σύμβουλο διατροφής σκέφτονται ότι κάθε φορά που θα αποφασίσουν να ξαναμπούν σε «δίαιτα» θα πρέπει να προετοιμαστούν ταυτόχρονα και ψυχολογικά για τα «στερητικά δεινά» που έρχονται.\nΤα γλυκά θα παραγκωνιστούν από τη βρώμη και τα φρούτα, τα τηγανητά θα γίνουν αυτόματα σε ψητά, το ψωμί δεν θα έχει καμία θέση στο οικογενειακό τραπέζι και κάθε μορφή υδατάνθρακα θα μετατραπεί σε σαλάτα. Στην πραγματικότητα κανένα πρόγραμμα ισορροπημένης διατροφής δεν αποκλείει τρόφιμα από τη διατροφή μας, πόσο μάλλον το παρεξηγημένο και όμως απαραίτητο «ψωμί».\nΟ καθένας μπορεί να απολαύσει το φαγητό έξω από το σπίτι, να γευτεί ένα γλυκό επιδόρπιο και να μην παχύνει, αρκεί να το κάνει σωστά. Η μόνη διαφορά που μπορεί να κάνει ένας ειδικός σε θέματα διατροφής είναι ότι μπορεί να υπολογίσει ευκολότερα το θερμιδικό περιεχόμενο του γεύματός σας από ότι εσείς και να περιορίσει τις θερμίδες του επόμενου γεύματος, να σας συστήσει τους κατάλληλους συνδυασμούς τροφίμων και να ικανοποιήσει τους «διατροφικούς σας πόθους» ενσωματώνοντας τα αγαπημένα σας φαγητά στο εβδομαδιαίο πρόγραμμα, χωρίς να στερηθείτε τίποτα και χωρίς να πεινάσετε.\nΑυτή είναι και η βασική αρχή κάθε διαιτολόγου: «Τρώω σωστά και δεν πεινάω»\nΤο φθινόπωρο ξεκινάει με μερικά διατροφικά «κόλπα» και όχι με δίαιτα, ώστε να απολαύσετε τα τρόφιμα που ποθείτε χωρίς τύψεις και χωρίς να πάρετε γραμμάριο.\n1.Καταναλώστε τα τρόφιμα που σας ευχαριστούν\nΜπορεί να φαίνεται ως μονόδρομος για να χάσετε βάρος, να μην τρώτε τροφές που θεωρούνται “βλαπτικές” για τη δίαιτά σας. Από την άλλη “κάτι τέτοιο μπορεί να είναι λάθος και στρέβλωση”, υποστηρίζει η Lisa Sasson, καθηγήτρια διατροφής στο Πανεπιστήμιο της Νέας Υόρκης, στο περιοδικό Business Insider. “Αν επιλέξετε μία διατροφή με τροφές που δεν σας αρέσουν, είστε καταδικασμένοι να αποτύχετε”, υποστηρίζει. Το φαγητό είναι μια ευχάριστη εμπειρία. Aν κόψετε όλες τις τροφές που σας αρέσουν, τότε μάλλον δεν θα έχετε το αποτέλεσμα που επιθυμείτε.\n2.Μην στερείστε τις γλυκές γεύσεις\nΑγαπάτε τη σοκολάτα; Σχεδόν όλοι οι άνθρωποι στον πλανήτη είναι λάτρεις της σοκολάτας σε οποιαδήποτε μορφή. Η σοκολάτα είναι ένα τρόφιμο πλούσιο σε θερμίδες αλλά ταυτόχρονα περιέχει πολύτιμα συστατικά όπως τα φλαβοβοειδή τα οποία συμβάλλουν στην καλή λειτουργία της καρδιάς, στην ρύθμιση της υπέρτασης, αυξάνουν την πνευματική διαύγεια και μειώνουν τον κίνδυνο εμφάνισης διαφόρων μορφών καρκίνου.\nΓια να απολαύσετε την αγαπημένη σας σοκολάτα χωρίς τύψεις κάντε τους σωστούς συνδυασμούς και αποκομίστε τα μέγιστα οφέλη της. Αντί να φάτε μια ολόκληρη πλάκα μαύρης σοκολάτας συνδυάστε το 1/2 της ποσότητας αυτής (περίπου 45 γραμμάρια) με μια χούφτα ξηρούς καρπούς ή αποξηραμένα φρούτα. Με τον τρόπο αυτό ενισχύετε ακόμη περισσότερο τη γεύση της σοκολάτας, λαμβάνετε πολύτιμες βιταμίνες και φυτικές ίνες μέσω των φρούτων και των ξηρών καρπών και χορταίνετε ευκολότερα. Οι ξηροί καρποί είναι πλούσιοι σε καλά λιπαρά, τα οποία συμβάλλουν στο αδυνάτισμα ενώ η πρωτεΐνη και οι φυτικές ίνες που συναντώνται στους ξηρούς καρπούς σας κάνουν να καταναλώνετε ακόμα λιγότερες θερμίδες στο επόμενο γεύμα.\nΑποφύγετε τη σοκολάτα γάλακτος, διότι το γάλα που χρησιμοποιείται κατά την παρασκευή της είναι σε μορφή σκόνης και περιέχει αρκετά κορεσμένα λιπαρά και περισσότερη ζάχαρη σε σχέση με τη μαύρη σοκολάτα. Επιλέξτε μαύρη σοκολάτα με τουλάχιστον 80% κακάο και συνδυάστε την με φρέσκα ή αποξηραμένα φρούτα χωρίς ζάχαρη.\n3.Επιλέξτε τρόφιμα πλούσια σε φυτικές ίνες και πρωτεΐνες\nΦυτικές ίνες και πρωτεΐνες αποτελούν τα δύο βασικά συστατικά που χρειάζεται ο οργανισμός σας για να αισθάνεται “χορτάτος”. Επεξεργασμένα τρόφιμα όπως είναι οι σοκολάτες και τα μπισκότα, περιέχουν μικρές ποσότητες από αυτά τα δύο συστατικά κι έτσι δεν απορροφώνται εύκολα από τον οργανισμό. Αυτός είναι ο λόγος που παραμένετε πεινασμένοι μετά από την κατανάλωση μίας σακούλας τσιπς.\nΣε μια παλιότερη μελέτη για την απώλεια βάρους με επίκεντρο τις φυτικές ίνες, τις πρωτεΐνες, και τον κορεσμό, οι ψυχολόγοι του Πανεπιστημίου του Sussex επιχειρηματολόγησαν υπέρ της υψηλής περιεκτικότητας σε πρωτεΐνη και φυτικές ίνες που πρέπει να έχουν οι τροφές που καταναλώνουμε όταν θέλουμε να χάσουμε βάρος, λόγω του πλεονεκτήματος που έχουμε στο να νοιώθουμε “γεμάτοι”, προλαμβάνοντας έτσι την υπερκατανάλωση τροφής για αντίστοιχα αποτελέσματα.\nΗ μεσογειακή διατροφή, η οποία περιλαμβάνει τη χωριάτικη σαλάτα, τα όσπρια, τα λαδερά έχει ορισμένα πλεονεκτήματα σε σχέση με τη διατροφή άλλων λαών: δεν περιέχει καθόλου τροποποιημένα γενετικά τρόφιμα, επεξεργασμένα τρόφιμα και στηρίζεται στην κατανάλωση τροφίμων πλούσιων σε φυτικές ίνες και βιταμίνες.\n4.Μην αφαιρείτε τους υδατάνθρακες από τη διατροφή σας\nΟι υδατάνθρακες χωρίζονται σε δυο κατηγορίες, τους απλούς και τους σύνθετους υδατάνθρακες. Τους απλούς υδατάνθρακες τους βρίσκουμε στη ζάχαρη, το λευκό ψωμί, τα μακαρόνια, το ρύζι, την πατάτα, τα φρούτα ενώ τους σύνθετους υδατάνθρακες τους βρίσκουμε στη βρώμη, τα προϊόντα ολικής αλέσεως, τα λαχανικά και τους ξηρούς καρπούς.\nΗ βασική διαφορά ανάμεσα στα τρόφιμα με απλούς και στα τρόφιμα με σύνθετους υδατάνθρακες είναι η υψηλή περιεκτικότητα σε φυτικές ίνες των δεύτερων. Όπως έχουμε τονίσει και παλιότερα η διαφορά ανάμεσα στα προϊόντα ολικής αλέσεως και στα επεξεργασμένα τρόφιμα ίδιας κατηγορίας, όπως είναι το λευκό ψωμί και το ψωμί ολικής αλέσεως δεν είναι στο θερμιδικό περιεχόμενο του τροφίμου αλλά στην περιεκτικότητά του σε φυτικές ίνες.\nΩστόσο, αν συγκρίνουμε το θερμιδικό περιεχόμενο μιας ολόκληρης σαλάτας με φρέσκα λαχανικά με μια αντίστοιχη ποσότητα φρουτοσαλάτας με φρέσκα φρούτα είναι σχεδόν το διπλάσιο. Επίσης, αν συγκρίνουμε ένα φλιτζάνι ρύζι με ένα φλιτζάνι ξηρούς καρπούς, οι ξηροί καρποί έχουν διπλάσιες θερμίδες από το ρύζι στην ίδια ποσότητα αλλά λιγότερους υδατάνθρακες.\nΤι σημαίνει αυτό; Ότι η περιεκτικότητα ενός τροφίμου σε υδατάνθρακες δεν θα πρέπει να μας φοβίζει, αντίθετα θα πρέπει να υπάρχει στη διατροφή μας στη σωστή ποσότητα και στο σωστό συνδυασμό.\nΛάθος για τους διαιτολόγους είναι να συνδυάζουμε το ψωμί με τα μακαρόνια, δηλαδή δυο υδατάνθρακες μαζί που ανεβάζουν απότομα τη γλυκόζη του αίματος. Αντίθετα ένα πιάτο μακαρόνια με κιμά και σαλάτα μπορεί να φαίνεται πολύ ωστόσο, ο συνδυασμός τους είναι εκπληκτικός για τη γραμμή σας καθώς παρέχεται στο σώμα σας εκτός από απλούς υδατάνθρακες, πρωτεΐνες και φυτικές ίνες, ικανές να σας χορτάσουν και να σας αδυνατίσουν.\n5.Αποφύγετε την πολύωρη νηστεία\nΌσες ώρες και να μείνετε νηστικοί, δεν θα αδυνατίσετε. Το μόνο που μπορείτε να καταφέρετε είναι να καταναλώσετε μεγάλες ποσότητες φαγητού όταν ο οργανισμός πλέον δεν έχει την ενέργεια που χρειάζεται, κυρίως το βράδυ, όπου πέφτουν και οι άμυνες του σώματος. Αποφεύγοντας την πολύωρη νηστεία που στερεί τον εγκέφαλο από την τροφή του. Η πτώση των επιπέδων γλυκόζης για μεγάλα χρονικά διαστήματα θα οδηγήσει στην ενεργοποίηση των μηχανισμών άμυνας, που όπως εξηγήσαμε, σαμποτάρουν την προσπάθεια απώλειας βάρους.\n6.Μην πηγαίνετε για ψώνια στο σούπερ μάρκετ, πεινασμένοι\nΑκούγεται πολύ απλό, ωστόσο οι έρευνες δείχνουν ότι η πείνα μας ελέγχει το μυαλό μας και μας στρέφει σε παχυντικά τρόφιμα που προσφέρουν ευφορία. Μια μικρή μελέτη διαπίστωσε ότι οι πεινασμένοι αγοραστές, προσέφυγαν (κατά το 1/3) στο να αγοράσουν πρόχειρο φαγητό από το σούπερ μάρκετ, σε σύγκριση με αυτούς τους αγοραστές που έκαναν τα ψώνια τους όταν δεν πεινούσαν. Έτσι, απλά βεβαιωθείτε ότι είστε ευαισθητοποιημένοι όχι μόνο στο τι τρώτε, αλλά και στο τί αγοράζετε.\n7.Κάντε απλές αλλαγές στον τρόπο που μαγειρεύετε\nΠροσθέτοντας μυρωδικά, αλλά κυρίως μπαχαρικά, στο φαγητό σας, το κάνετε νοστιμότερο και ταυτοχρόνως μπορείτε να περιορίσετε το λίπος που προσθέτετε στο μαγείρεμα. Ένα νόστιμο πιάτο ικανοποιεί επίσης περισσότερο τη γεύση, διευκολύνοντας έτσι την ακολούθηση της δίαιτας (είναι καλά τεκμηριωμένο πως πάρα πολλοί άνθρωποι εγκαταλείπουν τη δίαιτα, διότι τους φαίνεται άνοστη και αδιάφορη).\nΤα μπαχαρικά στο φαγητό σας δίνουν τόση νοστιμιά και έτσι μπορείτε να περιορίσετε το αλάτι στο ελάχιστο.\nΈνα πολύ σημαντικό κομμάτι μιας δίαιτας είναι οι αντικαταστάσεις τροφίμων με άλλα τρόφιμα λιγότερο παχυντικά και περισσότερο θρεπτικά. Για παράδειγμα μπορείτε να αντικαταστήσετε τα τυριά τα οποία είναι πλούσια σε λιπαρά με λιγότερο λιπαρά τυριά όπως το ανθότυρο, η μυζήθρα και το Κατίκι Δομοκού. Επίσης, μπορείτε να αντικαταστήσετε το κρέας με ψάρι, να προσθέσετε περισσότερα λαδερά και όσπρια, τα οποία ακόμα και το φθινόπωρο είναι φρέσκα και γεμάτα με βιταμίνες.\nΟι απλέ αντικαταστάσεις τροφίμων κατά το μαγείρεμα δεν μας βοηθούν μόνο να τρώμε πιο σωστά αλλά περιορίζουν και το ποσό των θερμίδων που καταναλώνουμε ακόμα και στα αγαπημένα μας ένοχα φαγητά. Για παράδειγμα ένα πιάτο καρμπονάρα με γαλοπούλα, τυρί Light και γάλα με χαμηλά λιπαρά είναι πιο θρεπτικό και υγιεινό από μια καρμπονάρα με κρέμα γάλακτος, παρμεζάνα και μπέικον.\n8.Φροντίστε το πεπτικό σας σύστημα\nΤα μικρόβια που ζουν στο στομάχι σας και ονομάζονται μικροβίωμα (microbiome), διαδραματίζουν σημαντικό ρόλο στην πέψη. Σε μια πρόσφατη μελέτη, οι ερευνητές στη Σουηδία ανακάλυψαν ένα μαθηματικό τύπο για να βοηθήσουν τον καθέναν να βρει το σωστό πρόγραμμα διατροφής που ταιριάζει στο μικροβίωμα του. Οι συγγραφείς της μελέτης βρήκαν στοιχεία που αποδεικνύουν ότι ο τύπος αυτός, θα μπορούσε να βοηθήσει τους συμμετέχοντες να χάσουν βάρος και ενδεχομένως ακόμη και να προλάβουν ορισμένες ασθένειες.\nΘέλετε να διαφοροποιήσετε το μικροβίωμα του εντέρου σας; Καταναλώστε ποικιλία γαλακτοκομικών προϊόντων, λαχανικών, κοτόπουλο, ψάρι, αυγά, και έλαια, προτείνουν σχεδόν όλοι οι διατροφολόγοι και φυσικά μην ξεχνάτε να συνδυάζετε τα παραπάνω τρόφιμα με λαχανικά και φρούτα.\n9.Πιείτε νερό πριν από το φαγητό\nΤο να ξεγελά κανείς το στομάχι του και να δημιουργεί μια ψευδαίσθηση πληρότητας και κορεσμού της πείνας, πίνοντας πολλά υγρά και κυρίως νερό, είναι ένας απλός τρόπος για να πετύχει τη συνολική μείωση των θερμίδων που προσλαμβάνει μέσα στην ημέρα. Η ενυδάτωση γεμίζει επίσης με οξυγόνο και ενέργεια τον οργανισμό, περιορίζοντας έτσι το τσιμπολόγημα και την κατανάλωση σνακ.\nΑυτόν τον Σεπτέμβριο ξεκινήστε αργά και σταθερά τη μάχη ενάντια στο βάρος. Όποιος τρώει υγιεινά δεν σημαίνει ότι βρίσκεται σε δίαιτα. Υγιεινή διατροφή σημαίνει τροφές από όλες τις ομάδες, με έμφαση σε φρούτα και λαχανικά, συχνά γεύματα και απόσταση από επεξεργασμένες τροφές και τρανς λιπαρά.\nΗ υγιεινή διατροφή μπορεί σίγουρα να βοηθήσει στην απώλεια βάρους, ειδικά τα άτομα που ακολουθούσαν λανθασμένο τρόπο διατροφής νωρίτερα, ακόμη κι αυτό, όμως, θα έρθει σταδιακά και με πρωταρχικό στόχο την υγεία του οργανισμού.\nΤέλος, μη βασίζεστε σε κόλπα και τεχνάσματα που ακολούθησαν άλλοι. Βρείτε το δικό σας ρυθμό στην υγιεινή διατροφή, ζητήστε τη βοήθεια ειδικού, αν χρειαστεί, και συνδυάστε τη με έναν υγιεινό τρόπο ζωής με άσκηση και σωστή ξεκούραση. Τότε όλα θα έρθουν σταδιακά και -προπάντων- υγιεινά.\npreviousΗ επαρκής ενυδάτωση βοηθάει στο αδυνάτισμα!\nnextΥγιεινά μάφινς με τσάι Earl Grey, βρώμη και κουβερτούρα


Victoria Beckham: Το μόνο πράγμα που τρώει κάθε μέρα για να έχει τέλεια επιδερμίδα! - Queen.gr\nVictoria Beckham: Το μόνο πράγμα που τρώει κάθε μέρα για να έχει τέλεια επιδερμίδα!\nΗ Posh αποκαλύπτει το πρόβλημα που είχε και πώς το αντιμετώπισε...\nΌταν η Victoria Beckham δίνει fashion και beauty συμβουλές κρατάμε σημειώσεις, πόσο μάλλον τώρα που η ίδια αποφάσισε να ανοίξει το κεφάλαιο :Λαμπερή επιδερμίδα!\nΣτην πρόσφατη συνέντευξή της, λοιπόν, στο περιοδικό «The Edit» το πρώην Spice Girl και σχεδιάστρια δε δίστασε να αποκαλύψει αφενός πως όταν ήταν νεαρότερη αντιμετώπιζε πολλά προβλήματα με την επιδερμίδα της (#κανεις_δεν_ειναι_τελειος), αφετέρου τη συμβουλή που της έδωσε ο δερματολόγος της για να έχει αψεγάδιαστη την επιδερμίδα!\n«Πηγαίνω σε έναν δερματολόγο στο Λος Άντζελες, τον Dr. Harold Lancer, που είναι φοβερός. Τον γνωρίζω εδώ και πολλά χρόνια και είναι αυτός που «έσωσε» την επιδερμίδα μου. Είχα πραγματικά μία πολύ προβληματική επιδερμίδα» ανέφερε χαρακτηριστικά η Vic και συνέχισε με το tip του γιατρού της:\n«Μου είπε πως πρέπει να τρώω σολομό κάθε μέρα! Και όταν τον ρώτησα τι πραγματικά εννοούσε με το κάθε μέρα... μου απάντησε: «Ναι! Στο πρωινό ή μεσημεριανό γεύμα ή στο βραδινό, θα πρέπει να τρως κάθε μέρα.»\nΚι ενώ το «κάθε μέρα σολομός» μπορεί να σου ακούγεται κάπως υπερβολή... η επιστήμη της διατροφολογίας μίλησε! Ο σολομός και πολλά άλλα ψάρια είναι πλούσια σε ωμέγα-3 λιπαρά οξέα και βιταμίνες Α και C, που σημαίνει ότι έχουν αντιφλεγμονώδη δράση ενώ παράλληλα ενυδατώνουν την επιδερμίδα. Και γι αυτό άλλωστε, υπάρχουν πολλές μελέτες που δείχνουν τη σύνδεση μεταξύ της λαμπερής επιδερμίδας και την κατανάλωσης ψαριών.


Σάσα Σταμάτη: «Δεν θα ξεχάσω ποτέ την ημέρα της πλημμύρας στην Μάνδρα» | Gossip-tv.gr\nΣάσα Σταμάτη: «Δεν θα ξεχάσω ποτέ την ημέρα της πλημμύρας στην Μάνδρα»\nΗ Σάσα Σταμάτη μένει στην Μάνδρα και δεν σκέφτεται να φύγει για να μείνει σε κάποια κεντρική περιοχή της Αθήνας.\nΗ παρουσιάστρια δεν αλλάζει την γειτονιά που μεγάλωσε και εξηγεί το γιατί.\nΑυτή τη σεζόν, πέρα από τα ευχάριστα επαγγελματικά νέα, π πόλη σου, η Μάνδρα, δοκιμάστηκε. Χάθηκαν 23 άνθρωποι στις πλημμύρες τον περασμένο Νοέμβριο.\n“Δεν θα ξεχάσω ποτέ εκείνη, την ημέρα. Ο αδελφός μου, ο Παναγιώτης, που είναι οδηγός νταλίκας, έφυγε από το σπίτι στις 5.00 το πρωί. Μας πήρε κάποια στιγμή τηλέφωνο και είπε «μαμά, η Σάσα να μη φύγει από το σπίτι». Είχε ενημερωθεί ότι κατεβαίνει ένα ποτάμι. Είπα στη μητέρα μου ότι ήταν υπερβολικός, αλλά όταν άνοιξα το κινητό μου είδα πως με είχε πάρει τηλέφωνο όλη η ελληνική τηλεόραση. Βγήκα από το σπίτι μου μαζί με τη μητέρα μου και ήταν όλα κατεστραμμένα. Είχαν χαθεί άνθρωποι, σπίτια, αυτοκίνητα, τα πάντα. Αν γινόταν μία ώρα αργότερα, όταν θα πήγαιναν τα παιδιά στο σχολείο, θα μιλούσαμε για εκατοντάδες θύματα»\nΜπήκες λοιπόν, στη διαδικασία να βοηθήσεις την πόλη με τις γνωριμίες σου;\n«Ναι, αλλά έτσι κι αλλιώς ενεργοποιήθηκε όλη η Ελλάδα. 'Οταν θέλουμε κάτι οι 'Ελληνες, το κάνουμε. Ήρθαν από κάθε γωνιά της χώρας άνθρωποι για να φέρουν τα παιχνίδια και τα ρούχα των παιδιών τους, τις κουβέρτες τους. Άνθρωποι που δεν είχαν οικονομική ευχέρεια, αλλά ήθελαν να βοηθήσουν γιατί ήξεραν πώς είναι να χάνεις τα πάντα. Ήταν σαν να έχουμε πόλεμο. Δεν είχαμε νερό, δεν είχαμε ρεύμα για αρκετό καιρό»\nΕίχες σκεφτεί ποτέ να φύγεις από τη Μάνδρα;\n«Όχι, γιατί μου αρέσει πολύ η αίσθηση της γειτονιάς. Δεν μπορώ αυτό το απρόσωπο που έχει η μεγάλη πόλη, που μπορεί να μένεις στον τρίτο όροφο και να μην ξέρεις ποιος μένει στον πέμπτο»\nΟπότε σκέφτεσαι να φύγεις από το πατρικό σου όταν με το καλό παντρευτείς και δημιουργήσεις το δικό σου σπίτι;\n«Κάπως έτσι το έχω φανταστεί, αλλά ποτέ δεν ξέρεις πώς θα τα φέρει η ζωή. Επειδή δουλεύω πολλές ώρες, με βολεύει που με περιποιείται η μαμά μου, που έχω το φαγητό μου έτοιμο. Επειδή αντιμετωπίζουμε και κάποια προβλήματα υγείας στο σπίτι, θέλω να είμαι κοντά στους γονείς μου» είπε στο people.


Η καρέκλα αλλάζει τον άνθρωπο! Βορίδης: «Δεν μπορούμε να καταγγείλουμε την συμφωνία των Πρεσπών»-Μήπως δεν θέλετε; – CrashOnline.gr | Η Online έκδοση του περιοδικού CRASH!\nΗ καρέκλα αλλάζει τον άνθρωπο! Βορίδης: «Δεν μπορούμε να καταγγείλουμε την συμφωνία των Πρεσπών»-Μήπως δεν θέλετε;\nΟ υπουργός Αγροτικής Ανάπτυξης, Μάκης Βορίδης, πήρε θέση για την συμφωνία των Πρεσπών και τις επιλογές που έχει μπροστά της η κυβέρνηση, στην επιτροπή Παραγωγής και Εμπορίου της Βουλής.\nΟ υπουργός Αγροτικής Ανάπτυξης, κλήθηκε από τους βουλευτές να σχολιάσει τη συμφωνία των Πρεσπών με αφορμή τα μνημόνια συνεργασίας με τα Σκόπια που αναμένεται να κυρωθούν το επόμενο διάστημα στη Βουλή. «Είπαμε από την αρχή ότι είναι μια κακή συμφωνία αλλά είχαμε επίσης πει ότι δεν μπορούμε να την καταγγείλουμε», είπε αρχικά και πρόσθεσε: «έρχεστε εδώ και κάνετε πλακίτσα και μας ρωτάτε αν έχουμε διμερείς σχέσεις με το γειτονικό κράτος».\nΒορίδης: Αμεση η στήριξη στους πληγέντες της Θεσσαλίας με πρόσθετα ποσά από αυτά του ΕΛΓΑ\nΟ υπουργός Αγροτικής Ανάπτυξης και Τροφίμων, που συνόδευσε τον πρωθυπουργό στη Θεσσαλία, είπε πως θέλουμε «να μεταφέρουμε ένα μήνυμα στήριξης, με συγκεκριμένα μέτρα που θα ληφθούν για τις πληγείσες περιοχές». Τόνισε πως ο πρωθυπουργός «έδωσε ήδη εντολή να υπάρξει ειδική στήριξη του ΕΛΓΑ από το αποθεματικό. ‘Αρα, πρόσθετα ποσά». Ανέφερε πως «θα υπάρξει επιτάχυνση της διαδικασίας των εκτιμήσεων και θα έχουμε τελειώσει την καταγραφή της ζημίας του ζωικού κεφαλαίου έως και την Παρασκευή. Και, επομένως, θα ξεκινήσουμε τη διαδικασία των αποζημιώσεων».\nΟ υπουργός ανέφερε πως «η ζημία στην Θεσσαλία είναι αρκετά μεγάλη. Μιλάμε για μια ζημιά της τάξης των 300 μέχρι 450 χιλιάδων στρεμμάτων, σε μία χρονιά που – ειδικά το βαμβάκι – πήγαινε πάρα πολύ καλά. Οι εκτιμήσεις ήταν πως εφέτος θα είχαμε μία πάρα πολύ καλή σοδειά και ένα βαμβάκι υψηλής ποιότητας». Διαβεβαίωσε πως «η κυβέρνηση θα είναι παρούσα, θα δράσει άμεσα και γρήγορα και θα στηρίξει τους παραγωγούς μας, σε αυτήν τη μεγάλη δυσκολία που περνούν, ώστε να μην υπάρξει η παραμικρή παραγωγική διαταραχή». Επίσης, ανέφερε πως «υπάρχουν μεγάλες ζημιές στις υποδομές αρδευτικών δικτύων που και αυτά θα πρέπει να τα αναπληρώσουμε».\nΜάκης ΒορίδηςΣΥΜΦΩΝΙΑ ΠΡΕΣΠΩΝ\nΗ Κύπρος «σηκώνει αντάρτικο» στην γερμανοκρατούμενη ΕΕ και κάνει αυτό που δεν τολμά να κάνει η κυβέρνηση Μητσοτάκη